**Magyar nyelv és irodalom**

**A változat**

Az 5–8. évfolyamon a magyar nyelv és irodalom tantárgy alapvető célja és feladata az alsóbb évfolyamokon megalapozott szövegértés, szövegalkotás képességének továbbfejlesztése, újabb olvasási stratégiák megismerése és alkalmazása. A szövegalkotás folyamatának megfigyelése, gyakorlása, különböző, a kommunikációs helyzetnek megfelelő szóhasználatú és jelentésű szövegtípusokban történő fogalmazás. Az elsajátított írástechnika, helyesírás gyakorlása, továbbfejlesztése.

A tantárgy jellegéből adódóan fontos feladat a nyelvi és irodalmi kultúra fejlesztése, az egyéni ismeretszerzés módjainak, technikáinak előkészítése, gyakoroltatása, a kritikus, problémamegoldó és a fogalmi gondolkodás fejlesztése.

A magyar nyelv és irodalom tantárgy fontos célja, hogy a tanulók olyan önálló gondolkodású fiatalokká váljanak, akik erkölcsi kérdésekben képesek önálló ítéletalkotásra. A demokráciára nevelésben és a nemzeti öntudat kialakulásában is kitüntetett szerepet kapnak a magyar irodalom jelentős, nemzeti sorskérdéseket végiggondoló alkotásai. A magyar irodalmi kánon néhány alapművének megismerésével a tanuló a közös kultúrkincs részesévé válhat, és ezáltal is növekedhet benne a nemzethez tartozás tudata és a hazaszeretet.

A családi élettel kapcsolatban a harmonikus együttélést, az egymás iránt felelősséggel tartozó magatartást tekintsék követendőnek. Fontos szerepet kap a magyar nyelv és irodalom kerettantervben a környezet- és médiatudatos magatartás kialakítása, a manipuláció hatásmechanizmusainak megismerése, a manipulációval szembeni védekezés. A testi-lelki egészség, a jó önismeret az egész életre meghatározó jelentőségű, ezért ezeken a területeken is fontos szerepe van a magyar nyelv és irodalom tantárgynak.

Az anyanyelvi nevelés területén kiemelt feladat a diákok meglévő gyakorlati nyelvi tudására építve – a nyelvet használó nézőpontjából kiindulva – a nyelvnek mint működő, változó rendszernek az élményalapú megtapasztalása, megfigyeltetése. E tapasztalatokra építve válik lehetővé néhány alapvető rendszerszerűség bemutatása, összefüggésének felismerése, megnevezése.

Az 5–8. évfolyam irodalom kerettanterve azzal a kettős célkitűzéssel készült, hogy a klasszikus értékeket benntartsa az iskolai munkában, ugyanakkor a frissebb, mai, kortárs művekre is ráirányítsa a figyelmet. A tematikai egységeknek megvan a maguk lineáris logikája, de ez a linearitás nem jelent előírt sorrendet. A sorrendjük azonban mégiscsak ésszerű megfontolásokat takar. Ebben a lehetséges és átvehető, de nem előírt sorrendiségben a mesékkel indul a felső tagozatos irodalom: a mesékkel, amelyek visszautalnak az alsó tagozatra, s amelyek egyben középpontba állítják az irodalom örök kulcselemét, a fantáziát is, hiszen ez nemcsak a mesékben van jelen, hanem bizonyos értelemben minden műalkotásban, sőt minden emberi alkotásban is. A mesék egy része népmese, így szóba kerül a folklór is, és ennek kapcsán a népdalok. A tantervi folytatás azután egyre inkább közelít a reális világhoz, miközben a fantázia továbbra sem tűnik el az irodalommal való ismerkedésből. Egyre táguló körökben vethetnek a diákok irodalmi pillantást életük mind szélesebb horizontjaira: előbb a családra, később a szülőföldre, majd az iskola, a gyerektársadalom örök világára. A térben táguló körbepillantás azután időben is tágul: az irodalmon keresztül is visszatekinthet a tanuló történelmi hagyományainkra és múltunkra, nemcsak a történelemórán.

A múlt és a jelen, a tanuló kisvilága és a nagyvilág irodalmi témái mellett jelen vannak/lehetnek a tantervben, illetve az iskola irodalomtanítási gyakorlatában a kortárs világ, a jelenkori élet, a mindannyiunkat körülvevő társadalom emberi problémáit feltáró művek is. Ezek révén a tanterv hangsúlyozott üzenetként fogalmazza meg, aminek mind nyilvánvalóbbá kell válnia a tanulók számára is: az irodalom nem statikus és a múltból itt maradt létező, hanem élő és organikus valóság.

A *magyar nyelv és irodalom* tantárgy az anyanyelvi kulcskompetencia fejlesztésében játszik döntő szerepet, ezen kívül jelentősen hozzájárulhat a digitális, a szociális és állampolgári, az esztétikai-művészeti tudatosság és kifejezőkészség elnevezésű kulcskompetenciák fejlesztéséhez is. A hatékony, önálló tanulás készségeinek-képességeinek fejlesztése szintén kitüntetett szerepet kap a magyarórákon.

A magyar nyelv és irodalom 5–8. évfolyamra vonatkozó kerettantervének szerkezete a következő: először a magyar nyelv 5–6. évfolyamra vonatkozó tematikai egységeit közöljük, utána következnek az 5–6. évfolyam irodalomra vonatkozó tematikai egységei. A két évfolyamra vonatkozó elvárt eredmények magyar nyelv és irodalomból egy közös táblázatban következnek. A 7–8. évfolyam hasonló szerkezetben követi az első két évfolyamot.

**5–6. évfolyam**

A tantárgy elsődleges célja a sikeres iskolai tanuláshoz, a tanulás eredményességéhez szükséges kulcskompetenciák, készségegyüttesek és tudástartalmak megalapozásának a folytatása. A tanulók hallott és írott szövegalkotási és szövegértési kompetenciának fejlesztése a kognitív folyamatok, az életkori sajátosságok és az egyéni képességek figyelembevételével. A nyelvről szerzett tapasztalati (élményalapú) és tárgyi ismeretek mélyítése, bővítése.

Az 5−6. évfolyamon a tanulók már jól olvasnak, viszonylag hosszabb szövegeket is rövid idő alatt meg tudnak ismerni. A kerettanterv irodalomtanítási részének ez a szakasza úgy tekint erre a fejlesztési periódusra, mint amely már lehetőséget ad az irodalom jelenségének mélyebb megértésére. Nemcsak a kultúra hordozójának tekinti az irodalmat, és nemcsak a kommunikáció egyik változatának, hanem olyan tevékenységnek, amelyben egy-egy alkotón keresztül voltaképpen az emberiség a megszólaló, s a műalkotásban nem tesz mást ez a cselekvő alany, mint hogy önmaga számára fogalmazza meg legfőbb dilemmáit és az azokra adható lehetséges válaszokat. Ennek megfelelően a *János vitéz* és a *Toldi*, a mesék és a mondák, az első közösen megismert terjedelmesebb regények kapcsán ez a kerettantervi rész a nagy emberi kérdésfeltevésekkel való ismerkedés helyének is tekinti az irodalomórát. Ennek előfeltétele a tanterv, az iskola és a nevelő részéről, hogy vegye figyelembe a tanuló életkorából fakadó absztrakciós szintjét, és korlátozza önmagát és kérdésfelvetéseit ennek megfelelően. Ugyanennek másik előfeltétele a tanuló részéről, hogy legyen partner azoknak a képességeknek a kialakításában, amelyek az effajta irodalomértéshez elengedhetetlenek. Ennek megfelelően 5−6. évfolyamon számos képességszintet el kell érni. Beszédkészség szempontjából az 5−6. évfolyamon a tanuló beszéde fejlődjön tovább a megfelelő artikuláció, szókincs és nyelvhelyesség szempontjából. A hallott szövegről legyen képes rövid szóbeli összefoglalást adni. Megszólalásaiban magyarórán és azon kívül is alkalmazkodjék a hallgatósághoz és a beszédhelyzethez. Olvasás szempontjából legyen képes érzékelni a szövegek műfaji különbségeit. Legyen képes néhány mondatos vélemény szóbeli és írásbeli megfogalmazására az olvasottakról. Szövegalkotás szempontjából legyen képes rövidebb szövegek alkotására, személyes és olvasmányélmények megfogalmazására. Tanulási képesség szempontjából jó, ha a tanuló képes különböző vázlatok felhasználására különböző témájú, műfajú szövegek megértésére, megfogalmazására. Szövegértés szempontjából szükséges a globális, információkereső, értelmező és reflektáló olvasás, továbbá tartalommondás; a cím és a szöveg kapcsolatának magyarázatása; a címadás. Irodalomismeret szempontjából a tanuló ebben a szakaszban megfigyeli a költői nyelv néhány sajátosságát, a műfajok némelyikét, a szerkezetiség némely megnyilvánulásait, a téma és hangulat változatait, a szereplő, az elbeszélő, a lírai én kérdésköreinek némely aspektusát, továbbá a tantervben számára előírt fogalmakat. Erkölcsi ítélőképesség szempontjából megismerkedik a tetszésnyilvánítás árnyaltabb nyelvi formáival, a különböző kultúrák és eltérő vélemények tiszteletben tartásának fontosságával.

Az évfolyamok tematikai egységei elsősorban fejlesztési célok és követelmények; sorrendjük változtatható és koherens rendszerbe építhető (különösen a lírai alkotások egységeinek esetében), pl. tisztán műfaji vagy tematikus felépítésű tananyagba. Az irodalom történetiségének bevezetése még kerülendő. A korosztály olvasási, szövegértési készségszintje nem teszi sem szükségessé, sem lehetővé a régi magyar irodalmi szövegek elemzését. A két évfolyam legfontosabb fejlesztési célja a készségek szintre hozása, majd folyamatos fejlesztésük.

**Magyar nyelv**

**5. évfolyam**

**Óraszám:** **72/év**

**2/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Beszédkészség, szóbeli szövegek megértése és alkotása** | **6** |
| **2.** | **Olvasás, az írott szöveg megértése. Olvasás, szövegértés** | **4** |
| **3.** | **Írás, fogalmazás** | **6** |
| **4.** | **Helyesírás** | **10** |
| **5.** | **A szavak szerkezete és jelentése**  ***Beszédkészség, szóbeli szövegek megértése és alkotása -1 óra***  ***Olvasás, szövegértés -3 óra***  ***Írás, fogalmazás- 2 óra*** | **15 *+6*** |
| **6.** | **A nyelv szerkezete**  ***Beszédkészség, szóbeli szövegek megértése és alkotása -3 óra*** | **17 *+3*** |
|  | **Összefoglalás, gyakorlás, ismétlés** | **5** |

|  |  |  |
| --- | --- | --- |
| **Tematikai egység/ Fejlesztési cél** | **Beszédkészség, szóbeli szövegek megértése és alkotása** | **Órakeret 6 óra** |
| **Előzetes tudás** | Mindennapi kommunikációs helyzetekben való megnyilvánulás, törekvés az érthető, kifejező beszédre.  Szóbeli szövegek megértése, reprodukálása, utasítások megfelelő követése, a kommunikációs partner szóbeli közlésének megértése.  Az alapvető kommunikációs kapcsolatfelvételi formák ismerete és alkalmazása: köszönés, bemutatkozás, megszólítás, kérdezés, kérés stb. | |

|  |  |  |  |
| --- | --- | --- | --- |
| **A tematikai egység nevelési-fejlesztési céljai** | | A hallásértés fejlesztése (pl. dramatikus játékkal, szövegmondással, interaktív olvasásértéssel).  A kommunikációs helyzetnek megfelelő helyes beszédlégzés, hangképzés, hangsúlyozás, tempó és szünettartás kialakulásának segítése: pl. beszédgyakorlatokkal, dramatikus játékkal, hangos szövegmondással.  Törekvés a különböző beszédhelyzetekben a jól formált, a kommunikációs célt közvetítő beszéd alkottatására. A kifejező kommunikáció, a megfelelő szókincs alkalmaztatása személyes beszámolóban, történetmeséléskor, személyek jellemzésekor. A társas viselkedés szabályozásához szükséges nyelvi kompetenciák fejlesztése, a konfliktusok kezelése képességének fejlesztése.  A kiejtés, a szöveg és a nem nyelvi jelek közötti összhang kialakulásának fejlesztése. A magyar nyelv kiejtési sajátosságainak (hangsúly, hanglejtés) tudatosításán keresztül a nemzeti identitás erősítése.  A nyelvjárási változatok (pl. hangkészlet) felismertetése, ezen keresztül az elfogadó attitűd, a másság iránti tisztelet erősítése.  A kommunikációs folyamat alapvető tényezőinek tudatosítása.  Kommunikációs (illem) szabályok tudatosítása. | |
| Ismeretek/fejlesztési követelmények | | | **Kapcsolódási pontok** |
| A hallásértés fejlesztése analitikus és evaluációs gyakorlatokkal.  Különböző hallott szövegek, információk megértése, rövid összefoglaló reprodukálása.  Aktív részvétel különféle kommunikációs helyzetekben. Alkalmazkodás a beszédhelyzethez, a kommunikációs célhoz. A közlési szándéknak megfelelő szókincs, kiejtés (hangsúly, tempó, hangerő stb.), valamint nem nyelvi jelek alkalmazása.  Különböző, a kommunikációs célnak, a kommunikációs helyzet: tér, idő és résztvevői szerepeknek megfelelő beszédhelyzetek létrehozása szerepjátékkal, drámapedagógiai gyakorlatokkal.  Mindennapi kommunikációs szituációk különféle helyzetekben történő gyakorlása: kapcsolatfelvétel, kérdés, kérés, beszélgetés.  Férfiak és nők, felnőttek és gyermekek kommunikációja különbözőségeinek megfigyelése, kommunikációs (illem) szabályok (férfiak és nők, felnőttek és gyermekek, gyermekek és gyermekek) között.  Tanult szövegek szöveghű és kifejező tolmácsolása.  A kommunikációs helyzet tér, idő és résztvevői szerepek (kontextus), valamint a beszédpartner közlésének, viselkedésnek megfigyelése, értelmezése.  A kommunikáció teljes folyamatának megfigyelése, a következtetések nyomán alaptényezőinek megnevezése egy-egy példa elemzésével. | | | *Dráma és tánc*: kommunikációs kapcsolatteremtés, szituációk, helyzetgyakorlatok.  *Vizuális kultúra*: vizuális kommunikáció.  *Természetismeret*: Az ember értelmi képességének, érzelmi intelligenciájának alapvonásai; , az érzékszervek szerepe.  *Erkölcstan*: önismeret, a személyes kapcsolatok, a beszélgetés jelentősége. |
| **Kulcsfogalmak/ fogalmak** | Beszédhelyzet, arcjáték, gesztus, testtartás, távolság, külső, kommunikációs folyamat, tényező (adó, vevő, csatorna, kód, üzenet, kapcsolat); zenei eszköz (dallam, hangsúly, tempó, hangerő, szünet). | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Olvasás, az írott szöveg megértése. Olvasás, szövegértés** | | **Órakeret 4 óra** |
| **Előzetes tudás** | | A tanult olvasási stratégiák adekvát alkalmazása olvasás előtt, alatt és után. A tanult különböző típusú és műfajú szövegek felismerése és megértése. A szöveg információinak és gondolatainak az életkora szerint elvárható értelmezése és értékelése. | | |
| **A tematikai egység nevelési-fejlesztési céljai** | | A szövegfeldolgozás általános sémájának tudatosítása változó szövegeken.  Az olvasási technika fejlesztése különféle folyamatos és nem folyamatos szövegeken többféle szövegértési eljárással. A szöveghez tartozó kép és szöveg közötti összefüggés felismertetése, egyszerűbb ábrák, grafikonok értelmeztetése.  Az olvasási, a szövegértési hibák felismerésének fejlesztése, és a megfelelő javítási stratégia megismertetése, alkalmazásának elősegítése.  A számítógépes szövegek olvasási sajátosságainak felismertetése.  A webes felületek nem lineáris szövegeinek olvasási sajátosságainak felismertetése, a nehézségek tudatosítása.  A tömegkommunikációs szövegekben rejlő manipulációk felismerésének képességének fejlesztése. (Médiatudatosság.) | | |
| Ismeretek/fejlesztési követelmények | | | **Kapcsolódási pontok** | |
| Különféle szövegek néma és a szöveg üzenetének megfelelő hangos olvasása.  Olvasási, szövegértési stratégiák alkalmazása, gyakorlása és bővítése különböző témájú és típusú nyomtatott és elektronikus szövegeken. Az ismert szöveg-feldolgozási stratégiák (átfutás, jóslás, előzetes tudás aktiválása stb.) alkalmazása, illetve újabb stratégiákkal való bővítése (szintézis, szelektív olvasás).  Tájékozódás, információkeresés (betűrend, tartalomjegyzék, utalók használatával) a különféle dokumentumtípusokban (könyv, folyóirat, AV és online dokumentum), korosztálynak szóló kézikönyvekben (szótár, lexikon), ismeretterjesztő forrásokban.  A szövegértés folyamatának megfigyelése, a szöveg megértésének követése, monitorizálása. A hibás olvasási, szövegértési technika felismerése, a megfelelő javító stratégia megtalálása és alkalmazása.  Az információhordozók kommunikációs funkcióinak ésaz olvasott szövegek tipológiai és műfaji különbségének megfigyelése, a szöveg mondanivalójának saját szavakkal történő megfogalmazása. A szöveg szereplőinek bemutatása. A szöveg és a kép összefüggéseinek feltárása, értelmezése. | | | *Matematika;* *Természetismeret*: szövegértés, a feladatok szövegének értelmezése.  *Informatika*: Adatkezelés, adatfeldolgozás, információmegjelenítés; internetes források adatainak megkeresése, csoportosítása.  *Vizuális kultúra*: szöveg és kép összefüggései. | |
| **Kulcsfogalmak/ fogalmak** | Üzenet, szövegkép, betűrend, tartalomjegyzék. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Írás, fogalmazás** | | **Órakeret 6 óra** |
| **Előzetes tudás** | | A társas kultúrában való részvételhez szükséges *nyelvi* kompetenciák fejlesztése az írástechnikai téren: az érzelmek hiteles kifejezésének képessége, a szeretetteljes emberi kapcsolatok ápolásának képessége, konfliktuskezelés képessége, udvariassági formulák ismerete, alkalmazása stb. Megfelelő, kialakult egyéni írástechnika alkalmazása. A szövegalkotás műveleteinek ismerete: anyaggyűjtés, címválasztás, a lényeges gondolatok kiválasztása, elrendezése, az időrend, a szöveg tagolása bekezdésekre. A tanult fogalmazási műfajokban való jártasság, szövegalkotás. | | |
| **A tematikai egység nevelési-fejlesztési céljai** | | Az írástechnika tempójának, esztétikai megjelenésének fejlesztése, javítása. Az önálló és a tanári segítséggel történő anyaggyűjtés módjainak fejlesztése.  Az ismert fogalmazási műfajokban történő változatos, kreatív szövegalkotás támogatása. Újabb szövegalkotási eljárások megismertetése, alkalmazásának segítése.  Digitális kompetencia fejlesztése: néhány internetes szövegtípus formai és tartalmi jellemzőinek megfigyelése. | | |
| Ismeretek/fejlesztési követelmények | | | **Kapcsolódási pontok** | |
| A kialakult egyéni írástechnika további fejlesztése. Törekvés az esztétikus, olvasható kézírásra.  Az írás folyamatának megtapasztalása, folytonos ön- és társkorrekció.  Anyaggyűjtés különféle nyomtatott és elektronikus forrásokból az írott mű elkészítéséhez.  A vázlatkészítés szabályainak, fajtáinak megismerése; gyakorlatok a vázlat kifejtéséhez, kiegészítéséhez.  Néhány internetes szövegtípus formai és tartalmi jellemzőinek megfigyelése.  Az írott és nyomtatott szöveg formájának üzenete.  Az írásmű üzenetének, céljának, befogadójának megfelelő szókincs használata.  Személyes élmények megfogalmazása különböző szöveg-típusokban: mese, elbeszélés, leírás, levél.  Szövegalkotás az internetes műfajokban: pl. e-mail, komment.  Az írás nem nyelvi jeleinek (betűforma, -nagyság, sorköz, margó, távolság, színek, kiemelések stb.), a szöveg képének az írott üzeneten túli jelentése.  A kézzel írt és a számítógépes szövegek különbözőségei, hasonlóságai. | | | *Idegen nyelvek*: udvariassági formulák, egyszerű üzenetek megfogalmazása a tanult idegen nyelven.  *Történelem, társadalmi és állampolgári ismeretek:* narratív szövegek, történetmondás történelmi eseményekről, hősökről.  *Természetismeret:* anyaggyűjtés, vázlatkészítés.  *Vizuális kultúra*: a szöveg képe.  *Informatika:* internetes kapcsolattartó műfajok; *rajzos-szöveges dokumentumok létrehozása, átalakítása, formázása.*  . | |
| **Kulcsfogalmak/ fogalmak** | Anyaggyűjtés, vázlat, elbeszélés, leírás, levél, e-mail, emotikon.  Nem nyelvi jel (sorköz, betű, margó stb.). | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Helyesírás** | | **Órakeret 10 óra** |
| **Előzetes tudás** | | A tanult főbb helyesírási szabályok felismerése, alkalmazása a szövegalkotásban, az írásbeli munkákban. A Magyar helyesírási szótár használata tanári segítséggel. | | |
| **A tematikai egység nevelési-fejlesztési céljai** | | A leggyakrabban előforduló, a helyesírási alapelvekre épülő helyesírási szabályok megismertetése, tudatosítása, azok fokozatos önálló alkalmazásának fejlesztése az írott kommunikációban.  A helyzetnek megfelelő, pontos helyesírás iránti igény kialakítása, a helyesírást segítő segédeszközök (helyesírási szabályzat, szótár stb.) önálló használatának kialakítása.  A magyar helyesírás alapelveinek ismeretében az írott magyar nyelvi norma tudatosítása. | | |
| Ismeretek/fejlesztési követelmények | | | **Kapcsolódási pontok** | |
| Az alapvető helyesírási szabályok (kiejtés elve, szóelemzés eleve, hagyomány elve, egyszerűsítés) megismerése főleg a hangtani ismeretek elsajátításához kapcsolódóan.  A megismert helyesírási esetek felismerése és tudatos alkalmazása az írott szöveg megértése és szövegalkotási folyamatában; az önkontroll és szövegjavítás fokozatos önállósággal. Hibajavítási gyakorlatok segédeszközök használatával.  Törekvés a mindennapi írásbeli alkotásokban az igényes helyesírásra. | | | *Történelem, társadalmi és állampolgári ismeretek; Idegen nyelvek; Vizuális kultúra; Természetismeret;* *Informatika*: a tantárgyra jellemző fogalmak, digitális kifejezések helyesírása. | |
| **Kulcsfogalmak/ fogalmak** | Ábécé, helyesírási alapelv (kiejtés elve, szóelemzés elve, hagyomány elve, egyszerűsítés elve), elválasztás. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **A szavak szerkezete és jelentése** | | **Órakeret 15*+6* óra** |
| **Előzetes tudás** | | A szavak szerkezeti elemzése egyszerűbb esetekben: szótő, toldalékok, összetett szavak tagjai.  Az azonos alakú, többjelentésű és a rokon értelmű szavak megfelelő alkalmazása a beszélt és írott szövegalkotásban;  közmondások, szólások jelentésének értelmezése, eredeti funkciójuk ismerete. | | |
| **A tematikai egység nevelési-fejlesztési céljai** | | A szavak szerkezetének megfigyeltetése, a főbb szóelemek funkcióinak tapasztalati úton történő fölfedeztetése.  A magyar nyelv szinonima-gazdagságának, a szójelentések rétegzettségének, sokszínű kifejezőképességének fölfedeztetése. Szókincsbővítés, annak megtapasztaltatása, hogy ugyanazt a tartalmat többféle szerkezettel, más-más szavakkal is ki lehet fejezni.  Néhány, mindennapi metafora jelentésszerkezetének játékos feladatokon keresztül történő megfigyeltetése. A magyar és valamely tanult, ismert idegen nyelv szerkezete közötti hasonlóságok és különbözőségek fölfedeztetése. | | |
| Ismeretek/fejlesztési követelmények | | | **Kapcsolódási pontok** | |
| A szavak szerkezete: szó, szótő, toldalékok: képző, jel, rag.  Az ige és főnév szemantikája.  Hangalak és jelentés kapcsolata a szavakban. A szavak jelentése és hangalakja közötti összefüggés megfigyelése.  Az állandósult szókapcsolatok, szólások, közmondások jelentésének, szerkezetének, használati körének megfigyelése.  A leggyakoribb mindennapi metaforák jelentésszerkezetének megfigyelése a beszélt és írott szövegekben játékos gyakorlatokkal.  Egynyelvű szótárak használata, könyvtári kutatás, szójelentések csoportos és önálló feltárása. | | | *Idegen nyelvek*: a tanult idegen nyelv szókincse, néhány állandósult szókapcsolata. | |
| **Kulcsfogalmak/ fogalmak** | Szótő, toldalék, képző, jel, rag; egyjelentésű szó, többjelentésű szó, rokon- és ellentétes jelentés; hangutánzó szó, hangulatfestő szó, állandósult szókapcsolat, közmondás, szólás; beszélt nyelvi metafora. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **A nyelv szerkezete** | | **Órakeret 17*+3* óra** |
| **Előzetes tudás** | | A hangok, képzésük, kiejtésük, kapcsolódásuk.  A tanult szófajok felismerése és megnevezése szójelentés alapján toldalékos formában, mondatban és szövegben, megfelelő használatuk írott és beszélt szövegben. | | |
| **A tematikai egység nevelési-fejlesztési céljai** | | Nyelvi tudatosság figyelemfejlesztéssel: a magyar nyelv szerkezetének megfigyeltetése; a hangok, a szóelemek szintjének részletesebb vizsgálata. A magyar nyelv sajátosságának tudatosítása. (pl. hangrend és illeszkedés, agglutináló nyelvtípus.)  A kiejtés és az írás összefüggése szabályszerűségeinek megismertetése. | | |
| Ismeretek/fejlesztési követelmények | | | **Kapcsolódási pontok** | |
| A magyar hangrendszer jellemezőinek tapasztalati úton történő megismerése. A hangok, a szóelemek és a szavak szintjének részletesebb vizsgálata.  A beszédhangok hasonlóságainak és különbségeinek felfedezése, a képzési módok megfigyelése.  A magyar hangok rendszere és főbb képzési jellemzőik:   * magánhangzók, mássalhangzók; * magánhangzók: magas, mély; rövid, hosszú; * mássalhangzók: zöngés, zöngétlen.   Néhány, a magyar nyelvre jellemző hangkapcsolódási szabályszerűség: megfigyelésük kiejtésben, a beszédben és az írásban. A hangok kapcsolódási szabályszerűségei: hangrend, illeszkedés, teljes és részleges hasonulás, kiesés, összeolvadás, rövidülés.  A saját nyelvváltozatból ismert hangok eltérései a sztenderd változattól. | | | *Idegen nyelvek*: a tanult idegen nyelv hangállománya, hangtani, szótani szerkezete.  *Természetismeret*: az ember hangképző szervei. | |
| **Kulcsfogalmak/ fogalmak** | Magánhangzó, mássalhangzó; hangrend, illeszkedés, teljes hasonulás, részleges hasonulás, kiesés, összeolvadás, rövidülés; | | | |

**Magyar irodalom**

**5. évfolyam**

**Óraszám:** **72/év**

**2/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Mesék**  ***Szövegalkotás -1 óra*** | **10 *+1*** |
| **2.** | **Petőfi Sándor: János vitéz**  ***Szövegalkotás -3 óra*** | **15*+3*** |
| **2.** | **Táj, szülőföld**  ***Szövegalkotás -1 óra*** | **5 *+1*** |
| **3.** | **A régió, a lakóhely kultúrája, irodalmi emlékei - bevezetés** | **5** |
| **4.** | **Család, gyerekek és szülők; barátság, emberi kapcsolatok** | **15** |
| **5.** | **Molnár Ferenc: A Pál utcai fiúk – házi olvasmány** | **10** |
|  | **Összefoglalás, gyakorlás, ismétlés** | **7** |

**Magyar irodalom**

|  |  |  |
| --- | --- | --- |
| **Tematikai egység/**  **Fejlesztési cél** | **Mesék** | **Órakeret**  **10*+1 óra*** |
| **Előzetes tudás** | Népmesék, műmesék. Verses és prózai formájú mesék. A mese műfaji változatai.  Mesehősök, meseformulák. Meseírók, mesegyűjtők (magyar és világirodalmi, valamint kortárs példákkal). | |
| **A tematikai egység nevelési-fejlesztési céljai** | Annak felismerése, hogy a mesék segítenek alapvető magatartásformák,erkölcsi értékek megismerésében és értékelésében.  Meseélmények, mesehősök, mesei fordulatok, mesei jellemzők felidézése, rendszerezése, kreatív gyakorlatok, mesemondás. Újabb mesék megismerése, a műfaji változatok tudatosítása. A befogadói képességek fejlesztése: a valóság és fikció különbségének belátása, mesék verses és prózai formáinak tudatosítása. A fogalmi gondolkodás fejlesztése a mesékkel kapcsolatos fogalmak alkalmazásával. Szóbeli kifejezésformák: történetmondás, cselekményismertetés, mesehősök bemutatása; művek, részletek előadása. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Mesék.  Nép- és műmesék. Hazai nemzetiségek és más népek meséi.  Verses és prózai formájú mesék. Meseregény(ek), meseregény-részletek.  Példák különféle műfaji változatokra (pl. tündér-varázsmese, valódi mese, hősmese, csalimese, láncmese, hazugságmese, tréfás mese).  Állatmesék verses és prózai formában (egy téma több variánsa, pl. Aiszóposz, Phaedrus, La Fontaine klasszikus történetei és új átdolgozások).  Magyar népmesék: A lapos vas, A megszámlálhatatlan sok juh  Legendamese: Péter a szüreten, A bárány imája  Hazug mese, Tréfás mese, Jakab és a zab,  Műmesék: Lázár Ervin: A csodapatika  W. Hauff: A Mese/ Mesék almanachja | A tanuló   * ismert műfajú művek olvasásával, értelmezésével illeszkedik az új nevelési-oktatási szakasz irodalmi/képességfejlesztési folyamatába (átismétel, felidéz); * megismer műveket a magyar népmesék, műmesék, hazai nemzetiségek és más népek meséi köréből; * tudatosítja a mese különféle műfaji változatainak, illetve egy-egy mű variánsainak létezését, a népmese és a műmese fogalmát; * tudatosítja a valóság és mese (fikció) különbségét; egy-egy feldolgozás verses és prózai formáját; * alkalmazni tudja a műfajjal kapcsolatos legfontosabb fogalmakat; * képes cselekményismertetésre, hős-bemutatásra; * megtanul és előad művet/műrészletet. | *Történelem, társadalmi és állampolgári ismeretek:* történetekben a valós és a fiktív elemek megkülönböztetése.  *Dráma és tánc*: kifejező beszéd, mesemondás. |

|  |  |
| --- | --- |
| **Kulcsfogalmak/ fogalmak** | Népmese, tündérmese, csalimese, állatmese (fabula), meseregény, mesealak, meseformula, meseszám; vers, ritmus, próza.  Szövegalkotás: elbeszélés, leírás, meseírás adott elemek segítségével, rajzkészítés a szöveghez |

|  |  |  |
| --- | --- | --- |
| **Tematikai egység/**  **Fejlesztési cél** | **Petőfi Sándor: *János vitéz*** | **Órakeret**  **15*+3 óra*** |
| **Előzetes tudás** | Mesék; mesehős, kaland. Cselekmény, helyszínek, elbeszélés, párbeszéd, leírás. Verses epikai művek, verselés, rímelés.  Petőfi néhány lírai alkotása (köztük: *Anyám tyúkja, Füstbe ment terv, Nemzeti dal*). | |
| **A tematikai egység nevelési-fejlesztési céljai** | A *János vitéz* olvasása, részletes feldolgozása folyamatában felismer epikai jellemzőket, adott szempontokból elemzi és minősíti a művet (pl. tér, idő, cselekmény, szereplő, elbeszélő). Megismeri, megérti és képes jellemezni a szereplőket; együttműködik a mű poétikai, nyelvi sajátosságainak feltárásában. Szóbeli és írásbeli fogalmazási képessége különböző közlésformájú önálló gyakorlatok révén fejlődik. Képessé válik élménye, véleménye megosztására, magatartásformák megítélésére, azonosulásra erkölcsi értékekkel (pl. hűség, bátorság); memoriterek előadására. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| A *János vitéz* cselekménye, szerkezete.  A mű mesei elemei (cselekmény, hősök) – népies elbeszélő költemény/verses mese.  Kukorica Jancsi útja, tettei, választásai (értelmezés, jellemzés).  A megjelenítés eszközei (az egységenkénti feldolgozás során néhány poétikai eszköz megismerése: képek, pl. hasonlat, megszemélyesítés, metafora; alakzatok, pl. ellentét, párhuzam, felsorolás, megszólítás, felkiáltás, kérdés).  Verselési elemzések, ritmizálási gyakorlatok. | A tanuló   * ismeri az epikai műnem jellegét (tér, idő, cselekmény, szereplő, elbeszélő); * elemzi és minősíti ezeket a viszonyokat, szempontokat a *János vitéz* részletes feldolgozása során; * jellemzi a mű szereplőit; * megismeri a kapcsolódó elméleti fogalmakat (pl. verses epika; elbeszélő költemény); * megkezdi az ismerkedést a poétikai eszközökkel – a szóképek, alakzatok felismerése, megnevezése ettől kezdve folyamatos feladat; * felismeri a versritmust; * képes önálló szövegalkotási feladatok megoldására (különféle közlésformák; nézőpontváltás stb.); * képes saját véleményének megfogalmazására; * alkalmas memoriterek előadására (szövegrészletek a műből). | *Erkölcstan:* társas kapcsolatok, segítő kapcsolatok, felnőtté válás, beavatás.  *Ének-zene*: ritmusérzék fejlesztése, ritmizálás.  *Vizuális kultúra; mozgóképkultúra és médiaismeret:* illusztrációk,a *János vitéz* rajzfilmen, hangoskönyvben. |

|  |  |
| --- | --- |
| **Kulcsfogalmak/ fogalmak** | Epika, elbeszélő költemény; hasonlat, megszemélyesítés, metafora, ellentét, párhuzam; ütemhangsúlyos verselés, verssor, ütem, felező 12-es sorfajta, páros rím.  Szövegalkotás: elbeszélés, leírás, önállő írás készítése adott elemekkel, már kész alkotáshoz rajzkészítés |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **Táj, szülőföld** | | | **Órakeret**  **5*+1 óra*** |
| **Előzetes tudás** | | Lírai alkotások és a kapcsolódó fogalmak. | | | |
| **A tematikai egység nevelési-fejlesztési céljai** | | A tájhoz, a szülőföldhöz való kötődés érzelmi igényének alakítása.  Annak tudatosítása, hogy vannak gyakori témák, motívumok az irodalomban; ezzel párhuzamosan annak megértetése, hogy a tematika nem műnemhez, műfajhoz kötődik. Olvasói tapasztalatok megidézésével szövegek műfaji különbségének érzékeltetése. | | | |
| Ismeretek | | | Követelmények | **Kapcsolódási pontok** | |
| Petőfi Sándor: *Az Alföld* (és más műve, pl. *Szülőföldemen*, *Úti levelek*).  Epikai művek (részletek) és lírai alkotások magyar tájakról, városokról (pl. Ady, Kosztolányi, Szabó Lőrinc és mások művei), illetve vallomások a szülőföldről.  A választott tárgyhoz kapcsolódó fogalmi ismeretek.  Petőfi Sándor: Útirajzok - részletek  Jókai: Az arany ember – A Vaskapu, A jég c. fejezetek  Eötvös Károly: Balatoni utazás – részletek  Szabó Zoltán: Szerelmes földrajz - részletek  Kisfaludy Károly: Szülőföldem szép határa  Szabó Lőrinc: Életrajzom?  Nagy László: Balatonparton | | | A tanuló   * tudatosítja, hogy vannak gyakori témák, motívumok az irodalomban; * megismeri, hogy a tematika nem műnemhez, műfajhoz kötődik; * érzékeli a szövegek műfaji különbségét (mese – dokumentum; lírai mű – elbeszélés); * megfigyeli a jellegzetes magyar tájak, városok megjelenítésének formáit; * megismeri egy-egy jelentős alkotónak a szülőföldjéhez, a magyar tájhoz való viszonyulását (ez is fejleszti, alakítja a kötődés igényét; * azonosítja a művekben megjelenített témát, motívumot, gondolatot, érzelmet, hangulatot; * Petőfi Sándor: *Az Alföld* (elemzés és memoriter is). | *Természetismeret:* az olvasott művek topológiája.  *Hon és népismeret*: hazai táj; az én városom, falum.  *Informatika:* tájékozódás, információgyűjtés tájakról, városokról. | |
| **Kulcsfogalmak/ fogalmak** | Tájleíró költemény, úti levél, útleírás, téma, motívum. | | | | |

|  |  |  |
| --- | --- | --- |
| **Tematikai egység/**  **Fejlesztési cél** | **A régió, a lakóhely kultúrája, irodalmi emlékei – bevezetés** | **Órakeret**  **5 óra** |
| **Előzetes tudás** | Tájékozottság a lakóhely, az iskola környezetének néhány kulturális sajátosságáról. | |
| **A tematikai egység nevelési-fejlesztési céljai** | A szűkebb környezethez való kötődés alakítása, az értékek megbecsülése. Valamely kulturális, irodalmi, népi hagyomány, továbbá jelen, kortárs kulturális tény megismerése a lakóhely (tájegység/település/kerület) vagy az iskolája vonatkozásában. Önálló és/vagy csoportos gyűjtőmunka támogatása (internethasználattal is), felkészítés prezentáció bemutatására/értelmezésére. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| A régió, lakóhely kultúrája, emlékhelyei/az iskola névadója.  A választott tárgyhoz kapcsolódó fogalmi ismeretek. | A tanuló   * megismer valamely kulturális, irodalmi, népi hagyományt lakóhelye (tájegység/település/kerület) vagy iskolája vonatkozásában (pl. felkeresnek egy irodalmi emlékhelyet, emléktáblát, szobrot); * ismerkedik jelenének hagyományaival (pl. nemzetiségi irodalom, folklór, múzeum, színház), az ide kötődő/kapcsolódó szerző legalább egy irodalmi művével; * gyűjtőmunkája eredményeképpen (internet-használattal is) az anyagból valamely prezentációt készít. | *Hon és népismeret:* hazai táj, helytörténet, helyi hagyományok; az én városom, falum; hazai nemzetiségek kultúrája és hagyományai.  *Vizuális kultúra*: folklór, képzőművészet, tárgykultúra, építészet a településen, a régióban. |

|  |  |
| --- | --- |
| **Kulcsfogalmak/ fogalmak** | Hagyomány, emlékhely, irodalmi emlékhely. |

|  |  |  |
| --- | --- | --- |
| **Tematikai egység/**  **Fejlesztési cél** | **Család, gyerekek és szülők; barátság, emberi kapcsolatok** | **Órakeret**  **15 óra** |
| **Előzetes tudás** | Olvasmányélmények; családról, anya-gyerek kapcsolatról szóló lírai alkotások, mesék, elbeszélések. | |
| **A tematikai egység nevelési-fejlesztési céljai** | A harmonikus családi élet megtartó erejének felismerése, az értékes emberi kapcsolatok megbecsülése. Folyamatos fejlesztési cél az irodalmi művekben az emberi alaphelyzeteknek, az emberi kapcsolatok sokféleségének, a téma irodalmi megjelenésének megfigyelése, ideértve a témák változatait is. Archetipikus helyzetek felfedezése bibliai, mitológiai történetekkel.  Olvasói tapasztalatok, élmények előhívása, megidézése (szereplőinek tettei, érzelmei, gondolatai, a megjelenített emberi helyzetek szóbeli és írásbeli közlésekben.  Felkészítés Arany János *Családi kör* című művének elemző bemutatására, szöveghű tolmácsolására. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Családi, baráti kapcsolatok sokfélesége az irodalmi művekben.  A mitológiai és bibliai történetektől (pl. Daidalosz és Ikarosz, Gilgames és Enkidu; Jákob és Ézsau) a kortárs irodalomig, magyar és világirodalmi szemelvényekkel.  Kisepikai (pl. Kosztolányi, Karinthy művei) és nagyepikai (teljes művek és részletek, pl. Mark Twain, Jules Verne, J. K. Rowling, E. Kästner), valamint lírai alkotásokban.  Arany János: *Családi kör* – versértelmezés.  A választott művekhez kapcsolódó fogalmi ismeretek.  Örkény István: Nápolyi  Babits Mihály: Ildikó  Petri György: Nagymama  Kosztolányi Dezső: Édesapám, Házi dolgozat  Ch. Bronte: Jane Eyre – részlet  O. Wilde: Az önző óriás és/vagy más mesék  Ingrid Sjöstrand: Ami a szívedet nyomja - gyermekversek | A tanuló   * az irodalmi művek segítségével is megfigyeli az emberi kapcsolatok sokféleségét, a téma irodalmi megjelenésének változatosságát korszaktól, műfajtól és formától függetlenül; * felfedez archetipikus helyzeteket bibliai, mitológiai történetekkel; * felismer emberi alaphelyzeteket és irodalmi témákat, formákat; * részt vesz ajánlott olvasmányok közös feldolgozásában (pl. tér- és időviszonyok, cselekmény, szereplők, elbeszélői nézőpont, szerkezet); * választhatja klasszikus és népszerű ifjúsági regények bemutatását (szemelvények vagy egyéni beszámolók, ajánlások); az érdeklődés felkeltésének céljából is (a mű hatása); * gyakorolja a jegyzetelést, vázlatkészítést; * képes Arany János *Családi kör* című művének elemző bemutatására (memoriter is); * képes véleménye szóbeli és írásbeli megfogalmazására az olvasott szövegek szereplőinek tetteiről, érzelmeiről, gondolatairól, a megjelenített emberi helyzetekről, folyamatos fejlesztési célként. | *Történelem, társadalmi és állampolgári ismeretek:* ó- és újszövetségi történetek; ókori görög istenek, hősök.  *Ének-zene; vizuális kultúra:* mitológiai és biblikus témák a zenében, a képzőművészetben.  *Erkölcstan:* család,barátság. |

|  |  |
| --- | --- |
| **Kulcsfogalmak/ fogalmak** | Biblia, mitológiai történet, életkép, elbeszélés, novella, regény. |

|  |  |  |
| --- | --- | --- |
| **Tematikai egység/**  **Fejlesztési cél** | **Molnár Ferenc: *A Pál utcai fiúk* – házi olvasmány** | **Órakeret**  **10 óra** |
| **Előzetes tudás** | Korábban olvasott gyermekregények, meseregények, ifjúsági regények.  Epikus művek jellemzői: szerkezet, idő, helyszín, cselekmény, fordulat, szereplő; magatartásformák értékelése; vélemény megosztása. | |
| **A tematikai egység nevelési-fejlesztési céljai** | A gyermekkori konfliktusok átélése, azonosulás a vállalható erkölcsi értékekkel. Az elmélyült olvasás, a hatékony, önálló szövegfeldolgozás támogatása, felkészülés *A Pál utcai fiúk* sok szempontú megközelítésére. A szóbeli és írásbeli szövegalkotási képesség továbbfejlesztése feladatok megoldásával, pl. jellemzés, levél, elbeszélés, jellemzés nézőpontváltással, kreatív írás.  Dramatikus játék előadása. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Molnár Ferenc: *A Pál utcai fiúk* ‑ sok szempontú megközelítés.  Tér- és időviszonyok (cselekményidő/külső, történelmi idő), cselekmény, szerkezet, szereplők/jellemek, kapcsolatok, konfliktusok. Elbeszélői nézőpont.  A mű fontos témái (pl. barátság, közösség, önfeláldozás, gyerekek-felnőttek, hűség-árulás). | A tanuló   * megismerkedik a házi olvasmányok megközelítési szempontjaival, lehetőségeivel; * előzetesen felkészül a mű sok szempontú megközelítésére (feladatok; adatkeresés, jegyzetelés, vázlatkészítés stb.); * képes szövegalkotási feladatok megoldására (szóban/írásban), pl. jellemzés, levél, elbeszélés, jellemzés nézőpontváltással, kreatív írás; * képes szövegrészlet megtanulására, esetleg jelenet, dialógus előadására, dramatikus játékra. | *Erkölcstan:* jó és rossz, bűn és erény, a lelkiismeret.  *Dráma és tánc*: elbeszélő szöveg egy-egy jelenetének dramatizált megjelenítése. |

|  |  |
| --- | --- |
| **Kulcsfogalmak/ fogalmak** | Ifjúsági regény, cselekmény, tér- és időviszonyok, szerkezet, konfliktus, elbeszélői nézőpont. |

|  |  |  |
| --- | --- | --- |
| **Tematikai egység/**  **Fejlesztési cél** | **Szövegalkotás** | **Órakeret**  **5 óra** |
| **Előzetes tudás** | A témakör anyaga az „**Ajánlás az éves óraszám felosztására”** bevezető táblázatban feltüntetett témakörök tananyagaiba integrálódott  Elbeszélés, leírás, jellemzés, levél; mindennapi tájékoztató szövegek. | |
| **A tematikai egység nevelési-fejlesztési céljai**: | Annak belátása, hogy a nyelvi igényesség az önbecsülésnek és mások tiszteletének kifejezője. A szövegalkotás készségszintjének folyamatos fejlesztése, önkorrekció, hibajavítás. Az olvasott irodalmi művekhez (is) kapcsolódóan az elbeszélés, a leírás, a jellemzés közlésformáinak gyakorlása, rövid érvelő szövegek készítése. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Irodalmi művekhez kapcsolódó szövegalkotási feladatok készítése, különféle műfajokban (elbeszélés, leírás, jellemzés, levél, érvelő szöveg, kreatív írások). | A tanuló képes   * szövegalkotási készségszintjének folyamatos fejlesztésére, hibáinak javítására; * az elbeszélés, leírás, jellemzés közlésformáinak gyakorlására; * rövid érvelő szövegek készítésére; * néhány, különféle típusú, a mindennapokban megjelenő írott és elektronikus szöveg elkészítésére (meghívó, e-mail stb.). | *Történelem, társadalmi és állampolgári ismeretek; Természetismeret; Vizuális kultúra;* *Matematika:*narratív szövegek, leírások, érvelő szövegek alkotása. |

|  |  |
| --- | --- |
| **Kulcsfogalmak/ fogalmak** | Elbeszélés, leírás, jellemzés, levél, érvelő szöveg. |

**Magyar nyelv**

**6. évfolyam**

**Óraszám:** **72/év**

**2/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Beszédkészség, szóbeli szövegek megértése és alkotása** | **4** |
| **2.** | **Olvasás, az írott szöveg megértése. Olvasás, szövegértés** | **4** |
| **3.** | **Írás, fogalmazás** | **2** |
| **4.** | **Helyesírás** | **10** |
| **5.** | **A szavak szerkezete és jelentése** | **3** |
| **6.** | **A nyelv szerkezete**  ***Beszédkészség, szóbeli szövegek megértése és alkotása - 4 óra***  ***Olvasás, szövegértés - 10 óra***  ***Írás, fogalmazás - 10 óra*** | **18*+24*** |
|  | **Összefoglalás, gyakorlás, ismétlés** | **7** |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Beszédkészség, szóbeli szövegek megértése és alkotása** | | **Órakeret 4 óra** |
| **Előzetes tudás** | | Mindennapi kommunikációs helyzetekben való megnyilvánulás, törekvés az érthető, kifejező beszédre.  Szóbeli szövegek megértése, reprodukálása, utasítások megfelelő követése, a kommunikációs partner szóbeli közlésének megértése.  Az alapvető kommunikációs kapcsolatfelvételi formák ismerete és alkalmazása: köszönés, bemutatkozás, megszólítás, kérdezés, kérés stb. | | |
| **A tematikai egység nevelési-fejlesztési céljai** | | A hallásértés fejlesztése (pl. dramatikus játékkal, szövegmondással, interaktív olvasásértéssel).  A kommunikációs helyzetnek megfelelő helyes beszédlégzés, hangképzés, hangsúlyozás, tempó és szünettartás kialakulásának segítése: pl. beszédgyakorlatokkal, dramatikus játékkal, hangos szövegmondással.  Törekvés a különböző beszédhelyzetekben a jól formált, a kommunikációs célt közvetítő beszéd alkottatására. A kifejező kommunikáció, a megfelelő szókincs alkalmaztatása személyes beszámolóban, történetmeséléskor, személyek jellemzésekor. A társas viselkedés szabályozásához szükséges nyelvi kompetenciák fejlesztése, a konfliktusok kezelése képességének fejlesztése.  A kiejtés, a szöveg és a nem nyelvi jelek közötti összhang kialakulásának fejlesztése. A magyar nyelv kiejtési sajátosságainak (hangsúly, hanglejtés) tudatosításán keresztül a nemzeti identitás erősítése.  A nyelvjárási változatok (pl. hangkészlet) felismertetése, ezen keresztül az elfogadó attitűd, a másság iránti tisztelet erősítése.  A kommunikációs folyamat alapvető tényezőinek tudatosítása.  Kommunikációs (illem) szabályok tudatosítása. | | |
| Ismeretek/fejlesztési követelmények | | | **Kapcsolódási pontok** | |
| A hallásértés fejlesztése analitikus és evaluációs gyakorlatokkal.  Különböző hallott szövegek, információk megértése, rövid összefoglaló reprodukálása.  Aktív részvétel különféle kommunikációs helyzetekben. Alkalmazkodás a beszédhelyzethez, a kommunikációs célhoz. A közlési szándéknak megfelelő szókincs, kiejtés (hangsúly, tempó, hangerő stb.), valamint nem nyelvi jelek alkalmazása.  Különböző, a kommunikációs célnak, a kommunikációs helyzet: tér, idő és résztvevői szerepeknek megfelelő beszédhelyzetek létrehozása szerepjátékkal, drámapedagógiai gyakorlatokkal.  Mindennapi kommunikációs szituációk különféle helyzetekben történő gyakorlása: kapcsolatfelvétel, kérdés, kérés, beszélgetés.  Férfiak és nők, felnőttek és gyermekek kommunikációja különbözőségeinek megfigyelése, kommunikációs (illem) szabályok (férfiak és nők, felnőttek és gyermekek, gyermekek és gyermekek) között.  Tanult szövegek szöveghű és kifejező tolmácsolása.  A kommunikációs helyzet tér, idő és résztvevői szerepek (kontextus), valamint a beszédpartner közlésének, viselkedésnek megfigyelése, értelmezése.  A kommunikáció teljes folyamatának megfigyelése, a következtetések nyomán alaptényezőinek megnevezése egy-egy példa elemzésével. | | | *Dráma és tánc*: kommunikációs kapcsolatteremtés, szituációk, helyzetgyakorlatok.  *Vizuális kultúra*: vizuális kommunikáció.  *Természetismeret*: Az ember értelmi képességének, érzelmi intelligenciájának alapvonásai; , az érzékszervek szerepe.  *Erkölcstan*: önismeret, a személyes kapcsolatok, a beszélgetés jelentősége. | |
| **Kulcsfogalmak/ fogalmak** | Beszédhelyzet, arcjáték, gesztus, testtartás, távolság, külső, kommunikációs folyamat, tényező (adó, vevő, csatorna, kód, üzenet, kapcsolat); zenei eszköz (dallam, hangsúly, tempó, hangerő, szünet). | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Olvasás, az írott szöveg megértése. Olvasás, szövegértés** | | **Órakeret 4 óra** |
| **Előzetes tudás** | | A tanult olvasási stratégiák adekvát alkalmazása olvasás előtt, alatt és után. A tanult különböző típusú és műfajú szövegek felismerése és megértése. A szöveg információinak és gondolatainak az életkora szerint elvárható értelmezése és értékelése. | | |
| **A tematikai egység nevelési-fejlesztési céljai** | | A szövegfeldolgozás általános sémájának tudatosítása változó szövegeken.  Az olvasási technika fejlesztése különféle folyamatos és nem folyamatos szövegeken többféle szövegértési eljárással. A szöveghez tartozó kép és szöveg közötti összefüggés felismertetése, egyszerűbb ábrák, grafikonok értelmeztetése.  Az olvasási, a szövegértési hibák felismerésének fejlesztése, és a megfelelő javítási stratégia megismertetése, alkalmazásának elősegítése.  A számítógépes szövegek olvasási sajátosságainak felismertetése.  A webes felületek nem lineáris szövegeinek olvasási sajátosságainak felismertetése, a nehézségek tudatosítása.  A tömegkommunikációs szövegekben rejlő manipulációk felismerésének képességének fejlesztése. (Médiatudatosság.) | | |
| Ismeretek/fejlesztési követelmények | | | **Kapcsolódási pontok** | |
| Különféle szövegek néma és a szöveg üzenetének megfelelő hangos olvasása.  Olvasási, szövegértési stratégiák alkalmazása, gyakorlása és bővítése különböző témájú és típusú nyomtatott és elektronikus szövegeken. Az ismert szöveg-feldolgozási stratégiák (átfutás, jóslás, előzetes tudás aktiválása stb.) alkalmazása, illetve újabb stratégiákkal való bővítése (szintézis, szelektív olvasás).  Tájékozódás, információkeresés (betűrend, tartalomjegyzék, utalók használatával) a különféle dokumentumtípusokban (könyv, folyóirat, AV és online dokumentum), korosztálynak szóló kézikönyvekben (szótár, lexikon), ismeretterjesztő forrásokban.  A szövegértés folyamatának megfigyelése, a szöveg megértésének követése, monitorizálása. A hibás olvasási, szövegértési technika felismerése, a megfelelő javító stratégia megtalálása és alkalmazása.  Az információhordozók kommunikációs funkcióinak ésaz olvasott szövegek tipológiai és műfaji különbségének megfigyelése, a szöveg mondanivalójának saját szavakkal történő megfogalmazása. A szöveg szereplőinek bemutatása. A szöveg és a kép összefüggéseinek feltárása, értelmezése. | | | *Matematika;* *Természetismeret*: szövegértés, a feladatok szövegének értelmezése.  *Informatika*: Adatkezelés, adatfeldolgozás, információmegjelenítés; internetes források adatainak megkeresése, csoportosítása.  *Vizuális kultúra*: szöveg és kép összefüggései. | |
| **Kulcsfogalmak/ fogalmak** | Üzenet, szövegkép, betűrend, tartalomjegyzék. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Írás, fogalmazás** | | **Órakeret 2 óra** |
| **Előzetes tudás** | | A társas kultúrában való részvételhez szükséges *nyelvi* kompetenciák fejlesztése az írástechnikai téren: az érzelmek hiteles kifejezésének képessége, a szeretetteljes emberi kapcsolatok ápolásának képessége, konfliktuskezelés képessége, udvariassági formulák ismerete, alkalmazása stb. Megfelelő, kialakult egyéni írástechnika alkalmazása | |  |
|  | | . A szövegalkotás műveleteinek ismerete: anyaggyűjtés, címválasztás, a lényeges gondolatok kiválasztása, elrendezése, az időrend, a szöveg tagolása bekezdésekre. A tanult fogalmazási műfajokban való jártasság, szövegalkotás. | | |
| **A tematikai egység nevelési-fejlesztési céljai** | | Az írástechnika tempójának, esztétikai megjelenésének fejlesztése, javítása. Az önálló és a tanári segítséggel történő anyaggyűjtés módjainak fejlesztése.  Az ismert fogalmazási műfajokban történő változatos, kreatív szövegalkotás támogatása. Újabb szövegalkotási eljárások megismertetése, alkalmazásának segítése.  Jellemzés  Digitális kompetencia fejlesztése: néhány internetes szövegtípus formai és tartalmi jellemzőinek megfigyelése. | | |
| Ismeretek/fejlesztési követelmények | | | **Kapcsolódási pontok** | |
| A kialakult egyéni írástechnika további fejlesztése. Törekvés az esztétikus, olvasható kézírásra.  Az írás folyamatának megtapasztalása, folytonos ön- és társkorrekció.  Anyaggyűjtés különféle nyomtatott és elektronikus forrásokból az írott mű elkészítéséhez.  A vázlatkészítés szabályainak, fajtáinak megismerése; gyakorlatok a vázlat kifejtéséhez, kiegészítéséhez.  Az írásmű üzenetének, céljának, befogadójának megfelelő szókincs használata.  Személyes élmények megfogalmazása különböző szöveg-típusokban: jellemzés, levél.  Az írás nem nyelvi jeleinek (betűforma, -nagyság, sorköz, margó, távolság, színek, kiemelések stb.), a szöveg képének az írott üzeneten túli jelentése.  A kézzel írt és a számítógépes szövegek különbözőségei, hasonlóságai. | | | *Idegen nyelvek*: udvariassági formulák, egyszerű üzenetek megfogalmazása a tanult idegen nyelven.  *Történelem, társadalmi és állampolgári ismeretek:* narratív szövegek, történetmondás történelmi eseményekről, hősökről.  *Természetismeret:* anyaggyűjtés, vázlatkészítés.  *Vizuális kultúra*: a szöveg képe.  *Informatika:* internetes kapcsolattartó műfajok; *rajzos-szöveges dokumentumok létrehozása, átalakítása, formázása.*  . | |
| **Kulcsfogalmak/ fogalmak** | Anyaggyűjtés, vázlat, jellemzés, levél,  Nem nyelvi jel (sorköz, betű, margó stb.). | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Helyesírás** | | **Órakeret 10 óra** |
| **Előzetes tudás** | | A tanult főbb helyesírási szabályok felismerése, alkalmazása a szövegalkotásban, az írásbeli munkákban. A Magyar helyesírási szótár használata tanári segítséggel. | | |
| **A tematikai egység nevelési-fejlesztési céljai** | | A leggyakrabban előforduló, a helyesírási alapelvekre épülő helyesírási szabályok fokozatos önálló alkalmazásának fejlesztése az írott kommunikációban. A szófajokhoz kapcsolódó legalapvetőbb és leggyakoribb helyesírási szabályok, normák megismertetése.  A helyzetnek megfelelő, pontos helyesírás iránti igény kialakítása, a helyesírást segítő segédeszközök (helyesírási szabályzat, szótár stb.) önálló használatának kialakítása.  A magyar helyesírás alapelveinek ismeretében az írott magyar nyelvi norma tudatosítása. | | |
| Ismeretek/fejlesztési követelmények | | | **Kapcsolódási pontok** | |
| Az alapvető helyesírási szabályok megismerése főleg a szófajtani ismeretek elsajátításához kapcsolódóan.  A szófajok és a tulajdonnév értelemtükröztető helyesírási alapjainak megismerése.  A megismert helyesírási esetek felismerése és tudatos alkalmazása az írott szöveg megértése és szövegalkotási folyamatában; az önkontroll és szövegjavítás fokozatos önállósággal. Hibajavítási gyakorlatok segédeszközök használatával.  Törekvés a mindennapi írásbeli alkotásokban az igényes helyesírásra. | | | *Történelem, társadalmi és állampolgári ismeretek; Idegen nyelvek; Vizuális kultúra; Természetismeret;* *Informatika*: a tantárgyra jellemző fogalmak, tulajdonnevek, földrajzi nevek, digitális kifejezések helyesírása. | |
| **Kulcsfogalmak/ fogalmak** |  | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **A szavak szerkezete és jelentése** | | **Órakeret 3 óra** |
| **Előzetes tudás** | | A szavak szerkezeti elemzése egyszerűbb esetekben: szótő, toldalékok, közmondások, szólások jelentésének értelmezése, eredeti funkciójuk ismerete. | | |
| **A tematikai egység nevelési-fejlesztési céljai** | | A magyar nyelv szinonima-gazdagságának, a szójelentések rétegzettségének, sokszínű kifejezőképességének fölfedeztetése. Szókincsbővítés, annak megtapasztaltatása, hogy ugyanazt a tartalmat többféle szerkezettel, más-más szavakkal is ki lehet fejezni.  A magyar és valamely tanult, ismert idegen nyelv szerkezete közötti hasonlóságok és különbözőségek fölfedeztetése. | | |
| Ismeretek/fejlesztési követelmények | | | **Kapcsolódási pontok** | |
| A szavak szerkezete: szó, szótő, toldalékok: képző, jel, rag.  Az állandósult szókapcsolatok, szólások, közmondások jelentésének, szerkezetének, használati körének megfigyelése.  Egynyelvű szótárak használata, könyvtári kutatás, szójelentések csoportos és önálló feltárása. | | | *Idegen nyelvek*: a tanult idegen nyelv szókincse, néhány állandósult szókapcsolata. | |
| **Kulcsfogalmak/ fogalmak** | Szótő, toldalék, képző, jel, rag, állandósult szókapcsolat, közmondás, szólás | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **A nyelv szerkezete** | | **Órakeret 18*+24* óra** |
| **Előzetes tudás** | | A már megismert szófajok felismerése és megnevezése jelentés alapján, toldalékos alakban (a toldalékok típusának felismerése és megnevezése), mondatban, szövegben, megfelelő használatuk a beszélt és az írott szövegben | | |
| **A tematikai egység nevelési-fejlesztési céljai** | | Nyelvi tudatosság figyelemfejlesztéssel: a magyar nyelv szerkezetének megfigyeltetése; a szóelemek és a szavak szintjének részletesebb vizsgálata. A magyar nyelv sajátosságának tudatosítása.  Elemző képesség fejlesztése: hangkapcsolódási szabályszerűségek felismerése. | | |
| Ismeretek/fejlesztési követelmények | | | **Kapcsolódási pontok** | |
| A szavak egy lehetséges osztályának, a szófajok legjellemzőbb csoportjainak áttekintése, szövegbeli és kommunikációs szerepük megfigyelése, alkalmazásuk a kommunikációban. A szófaji csoportok jellemző alaktani viselkedésének megfigyelése, főbb jellemzőinek megnevezése.  Az alapszófajok típusai, szerkezetük, szerepük a szövegalkotásban.  Az ige szerkezete, az igekötők szerepe az ige folyamatosságának, az irányultságának kifejezésében; az ige aspektualitása.  A főnevek kategóriái, a tulajdonnevek néhány tipikus fajtája, szerkezete.  A névmások szövegszervező szerepének megfigyelése, alkalmazása a szövegalkotásban.  A tanult alapszófajok leggyakoribb képzőinek és más toldalékainak megismerése, szóalkotási gyakorlatok.  A magyar nyelv szerkezetének összehasonlítása a tanult idegen nyelv szótani szerkezetével. | | | *Idegen nyelvek*: a tanult idegen nyelv hangállománya, hangtani, szótani szerkezete.  *Természetismeret*: az ember hangképző szervei. | |
| **Kulcsfogalmak/ fogalmak** | alapszófaj (ige, főnév, melléknév, számnév, határozószó, névmás, igenév). | | | |

**Magyar irodalom**

**6. évfolyam**

**Óraszám: 72/év**

**2/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
|  | **Ballada**  ***Szövegalkotás - 1 óra*** | **5*+1*** |
| **2.** | **Monda, rege**  ***Szövegalkotás -1 óra*** | **5*+1*** |
| **2.** | **Arany János: Toldi**  ***Szövegalkotás - 3 óra*** | **15*+3*** |
| **3.** | **Érzelmek, hangulatok, gondolatok** | **10** |
| **4.** | **Próbatételek, kalandok, hősök** | **15** |
| **5.** | **Gárdonyi Géza: Egri csillagok – házi olvasmány** | **10** |
| **6.** | **Összefoglalás, gyakorlás, ismétlés** | **7** |

|  |  |  |
| --- | --- | --- |
| **Tematikai egység/**  **Fejlesztési cél** | **Ballada** | **Órakeret**  **5*+1 óra*** |
| **Előzetes tudás** | Verses kisepikai alkotások; a népköltészet és műköltészet megkülönböztetése.  Hangsúlyos verselés; rím. | |
| **A tematikai egység nevelési-fejlesztési céljai** | A ballada műfaji jellemzőinek, sajátos szerkesztés- és előadásmódjának megismerése; magatartásformák, erkölcsi értékek elemzése.  Memoriterek kifejező tolmácsolása, különböző előadásmódok megvitatása.  Arany János: *A walesi bárdok* című balladájának értelmezése, a felvetett szempontok befogadásával, megértésével (szerkezet, műfaji jellemzők, magatartásformák). | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Egy népballada értelmezése és előadása (pl. *Kőmíves Kelemen* vagy *Kádár Kata).*  A műfaji sajátosságok megfigyelése, elemzése (szaggatottság, kihagyás, elhallgatás stb.).  Arany János: *A walesi bárdok* – egy műballada értelmezése és előadása.  Egyszólamú, egyenes vonalú (lineáris) szerkezet.  Műfaji sajátosságok (pl. kihagyásosság) és művészi megoldások (pl. ismétlés, fokozás, szórendcsere/inverzió, versforma, zeneiség).  Magatartásformák; bűn és bűnhődés, lélektaniság.  Júlia szép leány (A mennybe vitt leány  Arany János: Rozgonyiné  Vörösmarty Mihály: A buvár Kund | A tanuló   * megismeri a ballada műfaji jellemzőit, sajátos szerkesztés- és előadásmódját; * tudja, hogy a népköltészeti alkotások többféle változatban létezhetnek; * elő tud adni egy népballadát (memoriter); * értelmezi Arany János *A walesi bárdok* című balladáját (memoriter); * műismereti minimuma: egy népballada és egy Arany-ballada. | *Erkölcstan:* bűn, erény, lelkiismeret.  *Ének-zene*: népdal, népballada. |

|  |  |
| --- | --- |
| **Kulcsfogalmak/ fogalmak** | Időmértékes verselési rendszer, versláb, jambus, jambikus verselés, spondeus, félrím, belső rím, alliteráció, szórendcsere.  A tanult irodalmi művekhez kapcsolódóan különféle műfajú szövegek alkotása: elbeszélés, elbeszélés párbeszéddel, leírás, kreatív szövegek |

|  |  |  |
| --- | --- | --- |
| **Tematikai egység/**  **Fejlesztési cél** | **Monda, rege** | **Órakeret**  **5*+1 óra*** |
| **Előzetes tudás** | Mondák, legendák. Mitológiai történetek. | |
| **A tematikai egység nevelési-fejlesztési céljai** | Annak belátása, hogy a múlt megismerése segíti a jelenben való eligazodást, önmagunk megismerését. Olvasmányélmények célirányos felidézése, következtetések megfogalmazása, korábbi és új szövegek megismerése alapján mondatípusok rendszerezése. A képzelet, a kreativitás, az íráskészség fejlesztése. A kritikai gondolkodás fejlesztése: a történeti forrás és a mondafeldolgozás különbségének beláttatása. Arany János *Rege a csodaszarvasról* című művének elemző bemutatása. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Magyar mondák, pl. őstörténeti mondák/eredetmondák, történeti mondák, helyi mondák (pl. *A fehér ló mondája*; vármondák, Lehel, Zotmund mondája).  Arany János: *Rege a csodaszarvasról* – műértelmezés.  A csodaszarvas-monda feldolgozása(i) és a történeti források.  Magyar népmondák – A tök és a csikó, László herceg megmenti az elrabolt magyar lányt  Az életmentő király (a Dubnici Krónika nyomán)  Mátyást királlyá választják (Benczédi Székely István Thuróczi János krónikája nyomán) | A tanuló   * a már korábbról ismert művek olvasásával felidézi a műfaji sajátosságokat; * felidéz népköltészeti műfajokat; * megismer, rendszerez mondatípusokat; * kreatív írásokat készít (pl. helyi monda, keletkezéstörténet); * képes Arany János *Rege a csodaszarvasról* című művének elemző bemutatására (részletek, memoriter is), a mondai anyag és a művészi feldolgozás összevetésére. | *Történelem, társadalmi és állampolgári ismeretek:* forrástípusok, forráselemzés; történetek és magyarázatok a magyarság vándorlásáról és a honfoglalásról.  *Ének-zene:* népdalok felidézése.  *Vizuális kultúra*: honfoglaláskori művészet. |

|  |  |
| --- | --- |
| **Kulcsfogalmak/ fogalmak** | Monda, rege, eredetmonda, felező 8-as ritmus.  A tanult irodalmi művekhez kapcsolódóan különféle műfajú szövegek alkotása: elbeszélés, elbeszélés párbeszéddel, leírás, kreatív szövegek |

|  |  |  |
| --- | --- | --- |
| **Tematikai egység/**  **Fejlesztési cél** | **Arany János: *Toldi*** | **Órakeret**  **15*+3 óra*** |
| **Előzetes tudás** | Elbeszélő költemény, felező 12-es forma; Petőfi Sándor: *János vitéz.* | |
| **A tematikai egység nevelési-fejlesztési céljai** | Magatartásformák (indulat, hirtelen harag) elutasítása, erkölcsi értékek (szeretet, helytállás) vállalása. A szövegközeli olvasás, a szövegértelmező, műértelmező képesség fejlesztése (tér- és időviszonyok, cselekmény, a szereplők kapcsolatai; magatartások értelmezése; lélekábrázolás). A szókincs, az esztétikai és erkölcsi érzék, az ítélőképesség fejlesztése. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| A *Toldi* cselekménye, szerkezete.  Toldi Miklós helyzete, tettei, magatartása (értelmezés, jellemzés); kapcsolatai, konfliktusai (elemzés).  Arany lélekábrázolása (családi kapcsolatok; bűn és megtisztulás).  A megjelenítés eszközei (az egységenkénti feldolgozás során a poétikai eszközök elemzése: képek, pl. hasonlat, megszemélyesítés, metafora; alakzatok, pl. ellentét, párhuzam, túlzás, felsorolás, részletezés, szótőismétlés).  Verselési elemzések, ritmizálási gyakorlatok. | A tanuló   * felismeri az elbeszélő költemény műfaját; * elemzi a tér- és időviszonyokat; ismeri a cselekményt; jellemzi a szereplőket és minősíti kapcsolataikat a *Toldi* részletes feldolgozása során; * alkalmazza a kapcsolódó elméleti fogalmakat (pl. verses epika; elbeszélő költemény); * felismeri a poétikai eszközöket (szóképek, alakzatok), a versritmust; * képes önálló szövegalkotási feladatok megoldására (különféle közlésformák; nézőpontváltás stb.); * képes saját véleményének megfogalmazására; * tud memoritereket előadni (szövegrészletek a műből). | *Erkölcstan:* bűn és erény,lelkiismeret, megtisztulás.  *Ének-zene:* ritmizálási gyakorlatok. |

|  |  |
| --- | --- |
| **Kulcsfogalmak/ fogalmak** | Előhang, mottó, expozíció, kaland, allegória, epizód, késleltetés, körülírás, felező 12-es, sormetszet  A tanult irodalmi művekhez kapcsolódóan különféle műfajú szövegek alkotása: elbeszélés, elbeszélés párbeszéddel, leírás, kreatív szövegek. |

|  |  |  |  |  |
| --- | --- | --- | --- | --- |
| **Tematikai egység/**  **Fejlesztési cél** | **Érzelmek, hangulatok, gondolatok** | | | **Órakeret**  **10 óra** |
| **Előzetes tudás** | Lírai alkotások jellemzői; költői nyelv, képek, alakzatok, zeneiség.  Ismeretek József Attila, Nagy László, Nemes Nagy Ágnes, Petőfi Sándor, Radnóti Miklós, Szabó Lőrinc, Weöres Sándor egy-egy alkotásáról (memoriterek is). | | | |
| **A tematikai egység nevelési-fejlesztési céljai** | Annak belátása, hogy az irodalmi művek olvasása gazdagítja érzelmi életünket. A befogadási képességek növelése különböző kifejezésmódú szövegek olvasásával, feldolgozásával. Jellemző motívumok, témák azonosítása. Képesség az epikai és lírai műnem megkülönböztetésére (az ábrázolás irányultsága alapján). | | | |
| Ismeretek | | Követelmények | **Kapcsolódási pontok** | |
| Témák, motívumok lírai alkotásokban (pl. természet, évszakok, napszakok, szerelem).  A lírai műnem sokszínűsége: változatos szerkezeti megoldások, képiség, zeneiség, hangnemek – eltérő alkotói magatartások. | | A tanuló   * megkülönbözteti az epikai és lírai műnemet (az ábrázolás irányultsága alapján); * felismeri a lírai műnemnek a líra alanyára vonatkoztatottságát (bármely líratípusban, pl. gondolat- vagy hangulatlíra); | *Ének-zene:* megzenésített versek | |
| Ismeretek | | Követelmények | **Kapcsolódási pontok** | |
| Szemelvények a magyar irodalom különféle műfajú alkotásaiból, pl. Csokonai Vitéz Mihály, József Attila, Petőfi Sándor, Radnóti Miklós, Szabó Lőrinc, Weöres Sándor műveiből – értelmezések, poétikai és verstani gyakorlatok.  A választott művekhez kapcsolódó fogalmi ismeretek.  Balassi Bálint: Búcsúja hazájától, Hogy Júliára…  Csokonai Vitéz Mihály: Keserédes  Petőfi Sándor: Fa leszek  József Attila: Rejtelmek  Szabó Lőrinc: Tücsökzene – részletek  Illyés Gyula: Anyánk  Radnóti: Virágének | | * bővíti ismereteit a kifejezésmódokról; * felismer jellemző témákat, motívumokat (pl. természet, évszakok, napszakok); * felismeri a művészi stíluseszközöket és elemzi azok hatását. |  | |

|  |  |
| --- | --- |
| **Kulcsfogalmak/ fogalmak** | Líra, lírai alany, téma, motívum, versforma, rímszerkezet. |

|  |  |  |
| --- | --- | --- |
| **Tematikai egység/**  **Fejlesztési cél** | **Próbatételek, kalandok, hősök** | **Órakeret**  **15 óra** |
| **Előzetes tudás** | Hősies magatartásformák a korábbi olvasmányélményekben. | |
| **A tematikai egység nevelési-fejlesztési céljai** | A „próbatétel, kaland, hősiesség” tematika alapján is emberi alaphelyzetek, irodalmi témák, formák felismerése, a tematika sok szempontú megközelítése (pl. jellemformálás, archetipikus helyzetek). Felkészítés a téma megjelenésének változatosságára; különböző korszakban írott, eltérő műfajú művek befogadására. A befogadói tapasztalatok, a szókincs, a poétikai ismeretek bővítése a *Lúdas Matyi* feldolgozása révén. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| A hősies magatartás néhány példája, változata; a próbatételek, kalandok szerepe.  A görög mitológiától és a *Bibliá*tól(pl. Héraklész, Odüsszeusz; Dávid és Góliát, Sámson) a klasszikus és a kortárs ifjúsági irodalomig (kis- és nagyepikai művek, műrészletek; verses és prózai formák).  Fazekas Mihály: *Lúdas Matyi* – műértelmezés.  Szerkezet (a négy levonás kapcsolódása; ismétlés és fokozás); a konfliktusok jellege; népiesség és időmértékes forma.  D. Defoe: Robinson – részlet  A. Dumas: Monte Cristo grófja – részlet  Dudovics Titusz hőstette – Nándorfehérvár ostroma (magyar monda)  A. Horowitz: Veszélyes iskola | A tanuló   * megismer az irodalmi művek segítségével néhány példát a hősies magatartásra; * megfigyeli, hogy a próbatételek, kalandok miként formálják a személyiséget, jellemet; * a „próbatétel, kaland, hősiesség” tematika alapján is felismer emberi alaphelyzeteket és irodalmi témákat, formákat; felismeri az emberi kapcsolatok sokféleségét és a téma megjelenésének változatosságát korszaktól, műfajtól és formától függetlenül; * felfedez archetipikus helyzeteket bibliai, mitológiai történetekkel; * részt vesz ajánlott olvasmányok közös feldolgozásában (tér- és időviszonyok, cselekmény, szereplők, elbeszélői nézőpont, szerkezet stb. elemzésében); * választhatja klasszikus és népszerű ifjúsági regények bemutatását (szemelvények vagy egyéni beszámolók, ajánlások); az érdeklődés felkeltésének céljából is (a mű hatása); * gyakorolja a jegyzetelést, vázlatkészítést; * képes Fazekas Mihály *Lúdas Matyi* című művének elemző bemutatására, esetleg egyik levonásának dialogikus megjelenítésére; * képes vélemény szóbeli és írásbeli megfogalmazására az olvasott szövegek szereplőinek tetteiről, érzelmeiről, gondolatairól, a megjelenített emberi helyzetekről, folyamatos fejlesztési célként. | *Történelem, társadalmi és állampolgári ismeretek:* hősök, történetek, legendák elemzése.  *Vizuális kultúra:* hősök, próbatételek, kalandok képzőművészeti megjelenítése.  *Erkölcstan*: a próbatétel, kaland, hősiesség lehetséges összefüggései. |

|  |  |
| --- | --- |
| **Kulcsfogalmak/ fogalmak** | Próbatétel, kaland (cselekményszervező), ismétlődő motívum, vándortéma, daktilus, spondeus, kötött verssor, hexameter. |

|  |  |  |
| --- | --- | --- |
| **Tematikai egység/**  **Fejlesztési cél** | **Gárdonyi Géza: *Egri csillagok* – házi olvasmány** | **Órakeret**  **10 óra** |
| **Előzetes tudás** | Korábban olvasott regények, ifjúsági regények.  Epikus művek jellemzői: szerkezet, idő, helyszín, cselekmény, fordulat, szereplő; magatartásformák értékelése; vélemény megosztása. | |
| **A tematikai egység nevelési-fejlesztési céljai** | Alapvető erkölcsi értékekkel való azonosulás (szerelem, hazaszeretet, hűség, helytállás), az emberi magatartások megítélése és értékelése. A házi olvasmányok korábban megismert megközelítési lehetőségeinek felidézése, alkalmazása. Felkészítés a mű sok szempontú befogadására, értelmezésére; az olvasottak önálló dokumentálására (pl. motívumok azonosítása, jegyzetelés, vázlat). Kreativitás fejlesztése szövegalkotási gyakorlatokkal. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Gárdonyi Géza: *Egri csillagok* – sok szempontú megközelítés.  Tér- és időviszonyok (cselekményidő/külső, történelmi idő), cselekmény, szerkezet; a szereplők csoportjai, kapcsolataik; konfliktusok.  Elbeszélői nézőpont, jellemábrázolás, ábrázolásmód.  Bornemissza Gergely életútja.  A mű fontos témái (történelem, hősiesség, barátság, szerelem, árulás stb.) és motívumai (pl. hold, csillag, gyűrű). | A tanuló   * alkalmazza a házi olvasmányok korábban megismert megközelítési lehetőségeit; * előzetesen felkészül a mű sok szempontú értelmezésére (feladatok; adatkeresés, jegyzetelés, vázlatkészítés stb.); * képes szövegalkotási feladatok megoldására (szóban/ írásban), pl. leírás, jellemzés, elbeszélés nézőpontváltással, levél, kreatív írás; * képes szövegrészlet megtanulására, esetleg jelenet, dialógus előadására, dramatikus játékra. | *Történelem, társadalmi és állampolgári ismeretek:* adott történetekben a valós és fiktív elemek megkülönböztetése.  *Informatika*: egynyelvű szótárak (pl. jelképszótár, szimbólumszótár) használata.  *Természetismeret:* a regényhez kapcsolódó topológia. |

|  |  |
| --- | --- |
| **Kulcsfogalmak/ fogalmak** | Történelmi regény, ifjúsági regény, kalandregény; téma, motívum. |

|  |  |  |
| --- | --- | --- |
| **Tematikai egység/**  **Fejlesztési cél** | **Szövegalkotás** | **Órakeret**  ***5 óra*** |
| **Előzetes tudás** | A témakör anyaga az „**Ajánlás az éves óraszám felosztására”** bevezető táblázatban feltüntetett témakörök tananyagaiba integrálódott  Elbeszélés, leírás, jellemzés, levél; mindennapi tájékoztató szövegek. | |
| **A tematikai egység nevelési-fejlesztési céljai** | A kommunikációs képességek fejlesztése; az önismeret, a nyelvi kultúra növelése. Elbeszélés, leírás, jellemzés közlésformáinak folyamatos gyakorlása, rövid érvelő szövegek készítése. A kapcsolattartás digitális műfajainak alkalmazása. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Irodalmi művekhez kapcsolódó szövegalkotási feladatok készítése, különféle műfajokban (elbeszélés, leírás, jellemzés, levél).  Érvelő szövegek.  Kreatív írások. | A tanuló képes   * az elbeszélés, leírás, jellemzés közlésformáinak folyamatos gyakorlására; * rövid érvelő szövegek készítésére; * néhány, különféle típusú, a mindennapokban megjelenő írott és elektronikus szöveg elkészítésére (meghívó, e-mail stb.); * saját hibáinak felismerésére, javítására, igényli ezek kiküszöbölését gyakorlással, feladatmegoldással, és törekszik készségszintjének folyamatos fejlesztésére. | *Történelem, társadalmi és állampolgári ismeretek; Természetismeret; Matematika; Vizuális kultúra*: narratív szövegek, leírások, érvelő szövegek alkotása.  *Informatika*: a digitális írásbeliség kapcsolattartó műfajainak ismerete. |

|  |  |
| --- | --- |
| **Kulcsfogalmak/ fogalmak** | Írásbeli kapcsolattartás, elbeszélésfajták, érv, nézőpont, érvelés. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanuló törekszik gondolatait érthetően, a helyzetnek megfelelően megfogalmazni, adekvátan alkalmazni a beszédet kísérő nem nyelvi jeleket. Képes rövidebb szóbeli üzenetek, rövidebb hallott történetek megértésére, összefoglalására, továbbadására.  Ismeri és alkalmazni tudja a legalapvetőbb anyaggyűjtési, vázlatkészítési módokat. Képes önállóan a tanult hagyományos és internetes műfajokban (elbeszélés, leírás, jellemzés, levél, SMS, e-mail stb.) szöveget alkotni. Törekszik az igényes, pontos és helyes fogalmazásra, írásra.  Az írott és elektronikus felületen megjelenő olvasott szövegek globális (átfogó) megértése, a szövegből az információk visszakeresése mellett képes újabb és újabb szövegértési stratégiákat megismerni, azokat alkalmazni. Képes önálló feladatvégzésre az információgyűjtés és ismeretszerzés módszereinek alkalmazásával (kézikönyvek és korosztálynak szóló ismeretterjesztő források).  Felismeri a szövegértés folyamatát, annak megfigyelésével képes saját módszerét fejleszteni, hibás olvasási szokásaira megfelelő javító stratégiát találni, és azt alkalmazni.  A tanuló ismeri a tanult alapszófajok (ige, főnév, melléknév, számnév, határozószó, igenevek, névmások), valamint az igekötők általános jellemzőit, alaki sajátosságait, a hozzájuk kapcsolódó főbb helyesírási szabályokat, amelyeket az írott munkáiban igyekszik alkalmazni is.  A megismert új szavakat, közmondásokat, szólásokat próbálja aktív szókincsében is alkalmazni.  A tanuló meg tud nevezni három mesetípust példákkal, és fel tud idézni címe vagy részlete említésével három népdalt. Különbséget tud tenni a népmese és a műmese között. Meg tudja fogalmazni, mi a különbség a mese és a monda között. El tudja különíteni a ritmikus szöveget a prózától. Felismeri a hexameteres szövegről, hogy az időmértékes, a felező tizenkettesről, hogy az ütemhangsúlyos. Fel tud sorolni három-négy művet Petőfitől és Aranytól, képes egyszerűbb összehasonlítást megfogalmazni János vitéz és Toldi Miklós alakjáról. Képes értelmezni *A walesi bárdok*ban rejlő üzenetet, és meg tudja világítani 5–6 mondatban az *Egri csillagok* történelmi hátterét. El tudja különíteni az egyszerűbb versekben és prózai szövegekben a nagyobb szerkezeti egységeket. Össze tudja foglalni néhány hosszabb mű cselekményét (*János vitéz, Toldi, A Pál utcai fiúk, Egri csillagok*), meg tudja különböztetni, melyik közülük a regény és melyik az elbeszélő költemény. Értelmesen és pontosan, tisztán, tagoltan, megfelelő ritmusban tud felolvasni szövegeket. Részt tud venni számára ismert témájú vitában, és képes érveket alkotni. Ismert és könnyen érthető történetben párosítani tudja annak egyes szakaszait a konfliktus, bonyodalom, tetőpont fogalmával. Képes az általa jól ismert történetek szereplőit jellemezni, kapcsolatrendszerüket feltárni. Képes néhány példa közül kiválasztani az egyszerűbb metaforákat és metonímiákat. Képes egyszerűbb meghatározást adnia következő fogalmakról: líra, epika, epizód, megszemélyesítés, ballada, dal, rím, ritmus, mítosz, motívum, konfliktus. Képes művek, műrészletek szöveghű felidézésére.  Az olvasott és megtárgyalt irodalmi művek nyomán képes azonosítani erkölcsi értékeket és álláspontokat, képes megfogalmazni saját erkölcsi ítéleteit. |

**7**–**8. évfolyam**

A 7–8. évfolyamon – a változó és egyre összetettebb tudástartalmakkal is összefüggésben – a már megalapozott kompetenciák továbbfejlesztése (azaz megerősítése, bővítése, finomítása, hatékonyságuk, változékonyságuk növelése) történik. Az információ felismerése (azonosítása), visszakeresése, értékelése, tárolása, előállítása, bemutatása és cseréje szintén nagy jelentőséget kap, mint pl. a digitális tartalomalkotás és -megosztás, továbbá kommunikációs együttműködés az interneten keresztül. Fontos feladat a nyelvről tanult ismeretek mélyítése, a nyelv szerkezetének, változó egységeinek megfigyelése mondat- és szövegépítő eljárásokkal. Mire eljutottak a tanulók a 7−8. évfolyamig, addigra már megismerkedtek a *János vitéz*zel és a *Told*ival, a mesékkel és a mondákkal, az első közösen megismert terjedelmesebb regényekkel. Az olvasás és írás, a szövegértés és szövegalkotás ekkorra már több kell, hogy legyen számukra merő technikai gyakorlatnál vagy egyszerű kódoló – dekódoló eljárásnál. Érteniük kell, hogy az irodalom olyan üzenet, amelyet elődeink és a rendkívüli képességekkel megáldott művészek örökítettek ránk, s amely üzenetnek a megfejtése és életünkbe építése a mi dolgunk. Ekkorra már szerencsés, ha a tanulók jól értik: a pragmatikus tudáselemeken túl az embernek szüksége van egy transzpragmatikus, ünnepnapi tudásra is, amiben elsősorban a művészetek adhatnak eligazítást. Ahhoz, hogy az irodalommal ebben a másfajta jelentésében is képesek legyenek szembesülni, ehhez több előfeltételnek is teljesülnie kell. Előfeltétele ennek a tanterv, az iskola és a nevelő részéről, hogy vegye figyelembe a tanuló sajátos serdülőkori viszonyát a tanulmányokhoz, a mély lelki kérdéseket érintő kommunikációhoz és a tekintélyhez, és csakis ezt a kritikus és sebezhető kamaszt jól ismerve fogalmazza meg célkitűzéseit. Ugyanennek másik előfeltétele a tanuló részéről, hogy legyen partner azoknak a képességeknek a kialakításában, amelyek az effajta irodalomértéshez elengedhetetlenek. Ennek megfelelően 7−8. évfolyamon számos képességszintet el kell érni. Beszédkészség szempontjából a 7−8. évfolyamon a tanuló beszédében már nemcsak megfelelően artikulál, hanem kiejtésével közlő szándékát is jól tükrözi, továbbá a mondat- és szövegfonetikai eszközöket is megfelelően alkalmazza. Már nemcsak összefoglalni tudja az olvasottakat, hanem érvelni is képes, és a beszédtárssal empatikusan együtt tud működni. Nemcsak a beszédhelyzethez alkalmazkodik, hanem különféle kommunikációs technikákat is képes alkalmazni. Tanulási képesség szempontjából már nemcsak használni képes a vázlatot, hanem ő maga is képes az önálló vázlatkészítés különféle eljárásaira. Szövegértés szempontjából már nemcsak értelmezésre, hanem formai-stilisztikai elemzésre is képes, továbbá a zenei és ritmikai eszközök típusainak azonosítására. Irodalomismeret szempontjából már nemcsak a lírai és az elbeszélő szerkezetek kulcsfogalmait ismeri, hanem érti a formai jegyek jelentésteremtő szerepét is, továbbá megismerkedik a drámával, a befogadóval, a hatással, a beszédhelyzettel, a jellemzés módjaival és a tantervben számára előírt további fogalmakkal. Erkölcsi ítélőképesség szempontjából már nemcsak a tetszésnyilvánításra és az eltérő vélemény tiszteletére képes, hanem érti az ízlés kontextuális összefüggéseit, kulturális, történeti, közösségi, családi, egyéni beágyazottságát. Ismeri a média működésének, társadalmi hatásainak alapvető összefüggéseit, a történetalakítás és elbeszélés mozgóképi eszközeit.

**Magyar nyelvtan**

**7. évfolyam**

**Óraszám:** **36/év**

**1/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Beszédkészség, szóbeli szövegek megértése és alkotása** | **3** |
| **2.** | **Olvasás, az írott szöveg megértése. Olvasás, szövegértés** | **2** |
| **3.** | **Írás, fogalmazás** | **2** |
| **4.** | **Helyesírás** | **4** |
| **5.** | **A nyelv szerkezete és jelentése**  ***Olvasás, szövegértés - 1 óra***  ***Írás, fogalmazás - 1 óra*** | **20*+2*** |
|  | **Összefoglalás, ismétlés, gyakorlás** | **3** |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Beszédkészség, szóbeli szövegek megértése és alkotása** | | **Órakeret 3 óra** |
| **Előzetes tudás** | | A beszéd zenei eszközei: dallam, hangsúly, tempó, hangerő, szünet; beszédhelyzet; nem nyelvi kifejezőeszközök: arcjáték, gesztus, testtartás, távolság, külső megjelenés.  A kommunikáció folyamata, tényezői: adó, vevő, csatorna, kód, kapcsolat, valamint a különféle beszédhelyzetekben való részvétel formái. | | |
| **A tematikai egység nevelési-fejlesztési céljai** | | A társas viselkedés szabályozásához szükséges nyelvi kompetenciák fejlesztése, a kulturált véleménynyilvánítás, vitázás alapelveinek tudatosítása, a konfliktuskezelés képességének fejlesztése.  Különféle iskolai közéleti és kisközösségi beszédhelyzetek sémái, a helyzetnek és a kommunikációs célnak megfelelő beszédmód, szókincs, nyelvi viselkedés gyakoroltatása. A magyar nyelv kiejtési sajátosságainak (hangsúly, hanglejtés) tudatosításával a nyelvi, nemzeti identitás erősítése.  A nyelvjárási változatok (pl. hangkészlet) felismertetése, az elfogadó attitűd, a másság iránti tisztelet erősítése. | | |
| Ismeretek/fejlesztési követelmények | | | **Kapcsolódási pontok** | |
| Kifejező, a beszéd zenei eszközeit, a nem verbális jeleket a beszédhelyzetnek megfelelően használó megnyilatkozás.  A különféle mindennapi megnyilatkozások, üzeneteinek dekódolása.  Az érvelés alapjainak megismerése. Részvétel beszélgetésben, vitában, a saját álláspont előadása, megvédése, esetleges korrigálása a témának, a kommunikációs helyzetnek megfelelő kifejezésmóddal.  Reagálás mások véleményére kisközösségi (iskolai, családi, baráti) helyzetekben.  A közéleti kommunikáció iskolai helyzetei és műfajai: megbeszélés, vita, kiselőadás, a helyzetnek és a kommunikációs célnak megfelelő beszédmód, szókincs használata. | | | *Minden tantárgy*: felszólalás, kiselőadás, (ünnepi) beszéd, részvétel beszélgetésben, vitában.  *Vizuális kultúra*: szöveg és kép kapcsolata a vizuális médiumokban.  *Dráma és tánc:* kifejező szövegmondás dramatikus játékban.  *Ének-zene*: beszédhang, énekhang, beszédtempó, ritmus. | |
| **Kulcsfogalmak/ fogalmak** | Vélemény, vita, érv; megbeszélés, kiselőadás. | | | |

|  |  |  |
| --- | --- | --- |
| **Tematikai egység/ Fejlesztési cél** | **Olvasás, szövegértés** | **Órakeret 2 óra** |
| **Előzetes tudás** | A tanult szövegértési, szöveg-feldolgozási stratégiák (átfutás, jóslás, előzetes tudás aktiválása, szintézis, szelektív olvasás stb.) alkalmazása különféle megjelenésű és típusú szövegeken. A saját szövegértési hiba felismerése, korrigálása. | |
| **A tematikai egység nevelési-fejlesztési céljai** | Szövegfeldolgozási módok, adatkeresési technikák, olvasási formák (intenzív és extenzív olvasás) megismertetése.  A kifejező szövegtolmácsolás képességének fejlesztése.  A tanulási képesség fejlesztése: adatkeresési technikák, információkezelési módok megismertetése, gyakorlati alkalmazása nyomtatott és elektronikus szövegekben.  Kritikai gondolkodás fejlesztése: az elektronikus, internetes információforrások kezelése a megbízhatóság, hitelesség szempontjából. A tömegkommunikációs szövegekben rejlő manipulációk felismerésének képességének fejlesztése.  A webes felületek nem lineáris szövegeinek olvasási sajátosságainak felismertetése, a nehézségek tudatosítása. | |

|  |  |  |
| --- | --- | --- |
| Ismeretek/fejlesztési követelmények | | **Kapcsolódási pontok** |
| A megismert szövegfeldolgozási módok gyakorlása, újabb technikák, olvasási formák megismerése (intenzív és extenzív olvasás), azok gyakorlatban történő alkalmazása.  A szöveg érzelmi-gondolati tartalmát kifejező olvasás.  A különféle szövegfeldolgozási módok (szó szerinti, kritikai, kreatív olvasás) használata elektronikus és nyomtatott, folyamatos és nem folyamatos szövegeken.  Az olvasott szöveg tartalmának és az azt kiegészítő képek, ábrák összefüggéseinek felfedése, értelmezése.  Adatkeresés technikái (szelektív olvasás, átfutás).  Az internetes adatkeresés, szöveghálók, az intertextualitás kezelése, a különböző forrásokból származó adatok megbízhatóságának és használhatóságának kérdése.  Ismeretterjesztő szövegek jellemzői és feldolgozási technikái.  Elektronikus és nyomtatott szótárhasználat. | | *Minden tantárgy*: az egyes tantárgyakban olvasott szövegek feldolgozásának tantárgyi sajátosságai.  *Informatika*: keresési ismeretek alkalmazása.  *Vizuális kultúra*: ábrák, képek, illusztrációk értelmezése. |
| **Kulcsfogalmak/ fogalmak** | Adatkeresés, szótár, folyamatos szöveg, nem folyamatos szöveg, szövegfeldolgozás. | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Írás, fogalmazás** | | **Órakeret 2 óra** |
| **Előzetes tudás** | | Adatgyűjtés, jegyzet- és vázlatkészítés különböző technikákkal. Megadott témához, problémához való célzott anyaggyűjtés (pl. adatok, példák, érvek) a könyvtár nyomtatott és elektronikus eszközeinek és forrásainak felhasználásával.  A tanult műfajokban történő önálló szövegalkotás. A fogalmazás folyamatközpontúságának alkalmazása. | | |
| **A tematikai egység nevelési-fejlesztési céljai** | | A társas kultúrában való részvételhez szükséges *írástechnikai* kompetenciák fejlesztése: az érzelmek hiteles kifejezésének képessége, a szeretetteljes emberi kapcsolatok ápolásának képessége, konfliktuskezelés képessége, udvariassági formulák ismerete, alkalmazása stb.  Többféle jegyzetelési technika, forma elsajátíttatása, a célnak megfelelő kiválasztása, alkalmazása tanári segítséggel. | | |
| Ismeretek/fejlesztési követelmények | | | **Kapcsolódási pontok** | |
| A kommunikációs céloknak megfelelő papíralapú és elektronikus szövegek írása. Forrásjegyzék önálló elkészítése.  A tanulást segítő papíralapú és számítógépes jegyzetelés gyakorlása, törekvés a legoptimálisabb egyéni forma kialakítására.  Különböző nézőpontú és műfajú szövegek alkotása: elbeszélés, jellemzés, vélemény.  . | | | *Informatika*: a szövegszerkesztő programok lehetőségei.  *Vizuális kultúra*: tipográfia ismeretek. | |
| **Kulcsfogalmak/ fogalmak** | Jegyzet, vélemény, elektronikus szöveg, komment, önéletrajz. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Helyesírás** | | **Órakeret 4 óra** |
| **Előzetes tudás** | | Alapvető helyesírási szabályok (kiejtés elve, szóelemzés eleve, hagyomány elve, egyszerűsítés) ismerete, alkalmazásuk a szövegalkotás folyamatában; önkontroll és szövegjavítás fokozatos önállósággal. | | |
| **A tematikai egység nevelési-fejlesztési céljai** | | A nyelvi tudatosság növelése: a normakövető és a normától eltérő helyesírás értelemtükröztető szerepének értelmezése. Szövegértelmezési képességek fejlesztése: a mondatfajták, a mondat szerkezeti típusainak írásjelhasználata; a szöveg központozásának, leggyakoribb szabályainak megismertetése. | | |
| Ismeretek/fejlesztési követelmények | | | **Kapcsolódási pontok** | |
| A helyesírás értelemtükröztető szerepének felhasználása különféle írásbeli műfajokban.  Az írásjelek, a szöveg központozásának legfontosabb szabályai. | | | *Informatika*: a helyesírási ellenőrző programok.  *Vizuális kultúra*: tipográfiai ismeretek – esztétikus és célszerű íráskép. | |
| **Kulcsfogalmak/ fogalmak** | Központozás, írásjel (vessző, pont, kérdőjel, felkiáltójel, kettőspont, gondolatjel). | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **A nyelv szerkezete és jelentése** | | **Órakeret 20*+2* óra** |
| **Előzetes tudás** | | Szótő, toldalék: képző, jel, rag, összetett szók; alapszófajok: ige, főnév, melléknév, számnév, határozószó, névmások, igenevek: főnévi, melléknévi, határozószói igenév.  Mondatfajták típusai, használatuk. | | |
| **A tematikai egység nevelési-fejlesztési céljai** | | A nyelv szerkezetének, változó egységeinek megfigyeltetése mondat- és szövegépítő eljárásokkal. A mondatfajták közlési szándékának felismertetése a beszélt és írott nyelvben, alkalmazásuk a mindennapi kommunikációban.  A mondat szó szerinti és pragmatikai jelentésének felismertetése, az elsődleges és másodlagos jelentés megkülönböztetése.  A viszonyszók és mondatszók funkcionális szerepének megismertetése.  A modalitásnak (a mondatfajtáknak) megfelelő akusztikai eszközök tudatosítása. | | |
| Ismeretek/fejlesztési követelmények | | | **Kapcsolódási pontok** | |
| A mondat nyelvi funkciója, felépítése, szerkezete, mondatfajták, szövegszervező ereje.  Mondatátalakítási gyakorlatok a beszédhelyzetnek és a kommunikációs szándéknak megfelelően szóban és írásban.  Szószerkezetek típusai, fajtái: mellérendelés, alárendelés.  A szószerkezetek és a mondatok megalkotásában szerepet játszó viszonyszók és mondatszók.  A szószerkezettípusok felépítésének megfigyelése, felismerésük és alkotásuk.  A fő mondatrészek szerepének és mondatbeli viszonyainak, a hozzájuk kapcsolódó vonzatok jellemzőinek tanulmányozása.  Fő mondatrészek szerepe, funkciója és fajtái, mondatbeli viszonyaik, vonzatok. | | | *Vizuális kultúra*: vizuális kommunikáció, a vizuális közlések felépítése.  *Idegen nyelvek*: a tanult idegen nyelv szóalkotása. | |
| **Kulcsfogalmak/ fogalmak** | Mondatfajta, kijelentő, kérdő, felszólító, felkiáltó, óhajtó mondat.  Egyszerű mondat; tagolt és tagolatlan mondat; minimális és bővített mondat.  Mondatrész, alany, állítmány, jelző (minőség, birtokos, mennyiség), határozó (idő, hely, mód, társ, eszköz, állapot).  Szószerkezet, mellérendelő és alárendelő szószerkezet.  Viszonyszó, névelő, kötőszó, névutó, partikula, segédige, igekötő.  Mondatszó, indulatszó, módosítószó. | | | |

**Magyar irodalom**

**7. évfolyam**

**Óraszám:** **72/év**

**2/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Kisepikai alkotások (pl. kisregény, elbeszélés, novella, legenda, anekdota)** | **10** |
| **2.** | **Nagyepikai alkotás (regényelemzés)** | **8** |
| **3.** | **Lírai műfajok (óda, himnusz, elégia, dal, epigramma)** | **22** |
| **4.** | **Egy korstílus – a romantika** | **6** |
| **5.** | **Nagyepikai alkotás – egy Jókai – regény és a romantikus stílus** | **8** |
| **6.** | **Drámai műfajok (egy komédia)** | **8** |
| **7.** | **A média kifejezőeszközei (1)**  **Történet és elbeszélés mozgóképen** | **3** |
|  | **Összefoglalás, gyakorlás, ismétlés** | **7** |

|  |  |  |
| --- | --- | --- |
| **Tematikai egység/**  **Fejlesztési cél** | **Kisepikai alkotások (pl. kisregény, elbeszélés, novella, legenda, anekdota)** | **Órakeret**  **10 óra** |
| **Előzetes tudás** | Epikai műnem. Verses és prózaepika (néhány, már tanult műfajjal).  Mese, monda, mitológiai történet, bibliai elbeszélés.  Cselekmény, idő, helyszínek, fordulat, szereplő; szerkezet; elbeszélés, párbeszéd, leírás; magatartásformák értékelése; vélemény megosztása. | |
| **A tematikai egység nevelési-fejlesztési céljai** | Az érzelmi tartalmak felismerésének (pl. indulatok, szeretet, együttérzés, segítőkészség, félelem, bizalom, hála), az erkölcsi választások értelmezésének és véleményezésének fejlesztése.  Az irodalmi élmény befogadásának és megosztásának fejlesztése. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Az egyes kisepikai műfajok sajátosságai (pl. tér-, időviszonyok, előreutalás, késleltetés, nézőpont, szerkesztésmód, szereplők, hangnem, téma, motívumok).  Kosztolányi Dezső, Mikszáth Kálmán és más magyar elbeszélők alkotásai.  Szent Margit legendája  Szent László király csodatételei  Mikszáth Kálmán: A néhai bárány, Timár Zsófi özvegysége  Kosztolányi Dezső: A kulcs  Krúdy Gyula: A fehér hajú fiú  G.Maupassant: Simon apja | A tanuló kisepikai alkotásokban   * azonosítja, elemzi az idő- és térviszonyokat; * érzékeli az elbeszélés és a történet időrendje közötti eltérést; * azonosítja az előreutalásokat, késleltetéseket; * felismeri az elbeszélői nézőpontot, beszédhelyzetet; * műelemzések nyomán rögzíti az egyes műfajok sajátosságait; * azonosítja az irodalom nagy témáit, pl. család, iskola, gyerekek és felnőttek, próbatételek; * képes az irodalmi élmény megosztására; * képes érzelmi tartalmak felismerésére, erkölcsi választások értelmezésére és véleményezésére, pl. indulatok, szeretet, együttérzés, segítőkészség, félelem, bizalom, hála; * memoriterek (prózaepikai szövegrészletek) előadására. | *Erkölcstan*: nemzedékek, család, felnőttek, gyerekek kapcsolatai.  *Dráma és tánc*: érzelmi tartalmak kifejezése drámajátékban, szerepjátékban. |

|  |  |
| --- | --- |
| **Kulcsfogalmak/ fogalmak** | Kisepika, mese, monda, legenda, anekdota, novella, elbeszélés, kisregény, szerkezet, időrend, elbeszélői nézőpont, beszédhelyzet. |

|  |  |  |
| --- | --- | --- |
| **Tematikai egység/**  **Fejlesztési cél** | **Nagyepikai alkotás – regényelemzés** | **Órakeret**  **8 óra** |
| **Előzetes tudás** | Regényelemzések a megelőző évfolyamokból (házi és egyéni olvasmányok, ifjúsági regények).  Nagyepikai művek jellemzői: szerkezet, idő- és térviszonyok, cselekmény, fordulat, epizód, kitérő, késleltetés, előreutalás; szereplők rendszere; magatartásformák értékelése; vélemény megosztása. | |
| **A tematikai egység nevelési-fejlesztési céljai** | Annak felismerése és tudatosítása, hogy az elemző-értelmező olvasás elmélyíti az élmény- és tapasztalatszerzést, hogy az irodalomolvasás érzelmi, gondolati, erkölcsi, esztétikai élmények forrása.  Epikai alkotások elemző, értelmező képességének fejlesztése. Nagyepikai alkotás(ok)ban az idő- és térviszonyok azonosítása, elemzése; az elbeszélés és a történet időrendje közötti eltérés érzékeltetése; az előreutalások, késleltetések szerepét azonosító szövegértelmező képességek fejlesztése. A műelemzések alapján műfaji, poétikai, tematikai, erkölcsi következtetések megfogalmazásának képessége.  Az irodalmi élmény megosztása, önálló olvasmányválasztás indoklása, olvasmányainak ajánlása. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Mikszáth Kálmán: *Szent Péter esernyője* – sok szempontú megközelítés.  Tér- és időviszonyok, cselekmény, szerkezet, anekdotikusság.  A szereplők jellemzése (egyéni állásfoglalással).  Elemzések, értelmezések és kreatív írások.  Ajánlott és/vagy egyéni olvasmányok, pl. Jules Verne, Mark Twain, Dickens és mások műveiből; a klasszikus és kortárs, magyar és világirodalmi ifjúsági irodalomból – műbemutatások, értelmezések, ajánlások (a házi olvasmányok megközelítési szempontjainak alkalmazása, önálló állásfoglalással).  K. May: az Ezüst-tó kincse, Winnetou  J. Verne: Kétévi vakáció  A. Marshall: Én is versenyt futok a széllel  A Horowitz: A Sólyom gyémántja vagy a szerző más regénye, L. Lowry: Az emlékek őre, Stephem Chbosky: Egy különc srác feljegyzései | A tanuló nagyepikai alkotás(ok)ban   * azonosítja, elemzi az idő- és térviszonyokat; * érzékeli az elbeszélés és a történet időrendje közötti eltérést; * azonosítja az előreutalásokat, késleltetéseket; * felismeri az elbeszélői nézőpontot, beszédhelyzetet; * a műelemzés nyomán rögzíti a műfaji sajátosságokat; * azonosítja az irodalom nagy témáit (pl. család, gyerekek és felnőttek, próbatételek, szerelem); * képes az irodalmi élmény megosztására; * képes a szereplők jellemzésére, tetteik minősítésére; erkölcsi választások értelmezésére és véleményezésére; * memoriterek (prózaepikai szövegrészletek) előadására; * képes annak felismerésére és tudatosítására, hogy az elemző-értelmező olvasás elmélyíti az élmény- és tapasztalatszerzést; * képes az irodalmi élmény megosztására, olvasmányainak ajánlására; * alkalmas az önálló olvasmányválasztás indoklására. | *Informatika*: források önálló feltárása és felhasználása.  *Földrajz*: az olvasott művek topológiája.  *Erkölcstan*: erkölcsi dilemmák. |

|  |  |
| --- | --- |
| **Kulcsfogalmak/ fogalmak** | Nagyepika, szerkezet, időviszony, térviszony, cselekmény, fordulat, epizód, kitérő, késleltetés, előreutalás; anekdotikus; magatartásforma. |

|  |  |  |
| --- | --- | --- |
| **Tematikai egység/**  **Fejlesztési cél** | **Lírai műfajok (óda, himnusz, elégia, dal, epigramma)** | **Órakeret**  **22 óra** |
| **Előzetes tudás** | Lírai műnem. Népköltészet, műköltészet. Dal, tájleíró költemény, életkép.  Verselési rendszerek. Hangsúlyos verselés (ütem, felező 8-as, felező 12-es.) Időmértékes verselés, versláb. Rím, rímelhelyezkedés, páros rím, félrím, alliteráció. Szóképek: hasonlat, megszemélyesítés, metafora.  Alakzatok: ismétlés, párhuzam, ellentét, fokozás, szórendcsere. | |
| **A tematikai egység nevelési-fejlesztési céljai** | Az alapvető lírai műfajok sajátosságainak (pl. beszédhelyzet, megszólított; tematika, motívumok, műfaji és tematikus kapcsolatok) felismerése különböző korok alkotóinak művei alapján. A ritmusérzék, a belső hallás fejlesztése. Szövegértési és szövegelemző képességek fejlesztése: alakzatok, képek azonosítása, a jelentésteremtő szerep elemzése, a kompozíció meghatározó elemeinek értelmezése, érzelmi tartalmak megértése. Szövegelemzések, értelmezések sok szempontú megközelítésben. A szöveghű, kifejező szövegmondás fejlesztése. | |

|  |  |  |  |
| --- | --- | --- | --- |
| Ismeretek | Követelmények | **Kapcsolódási pontok** | |
| Alkotások műfaji szempontokból a magyar irodalom különféle korszakaiból, pl. Ady Endre, Arany János, Csokonai Vitéz Mihály (*A Reményhez*), Janus Pannonius (*Pannónia dicsérete*), József Attila, Kölcsey Ferenc, Petőfi Sándor, Radnóti Miklós, Szabó Lőrinc, Vörösmarty Mihály, Weöres Sándor műveiből és kortárs magyar lírai alkotásokból.  Tematikus, motivikus kapcsolódások felismerése – a műválasztás felölel alapvető lírai témákat (pl. természet, évszakok és napszakok, szülőföld, haza, család, szerelem, öntudat, költősors, költészet/ars poetica).  Nemzeti himnuszunk, ódáink – Kölcsey: *Hymnus*; Vörösmarty: *Szózat*; Petőfi: *Nemzeti dal* – műértelmezések, sok szempontú elemzések (pl. vershelyzet, szerkezet, műfaji változat, poétikai megoldások, versforma).  Csokonai Vitéz Mihály: Tartózkodó kérelem  Petőfi Sándor: Az alföld – Ady Endre: A magyar Ugaron;  Petőfi Sándor: Minek nevezzelek, - Juhász Gyula: Milyen volt…;  Petőfi Sándor: a XIX. század költői – Orbán Ottó: A XX. század költői – Finta Éva: A XIX. század költői | A tanuló   * felismeri az alapvető lírai műfajok sajátosságait különböző korok alkotóinak művei alapján (elsősorban 19‑20. századi alkotások); * felismeri néhány lírai mű beszédhelyzetét, a megszólító-megszólított viszony néhány jellegzetes típusát; * azonosítja a művek tematikáját, meghatározó motívumait; felfedez műfaji és tematikus-motivikus kapcsolatokat; * azonosítja a zenei és ritmikai eszközök típusait, felismeri funkciójukat, hangulati hatásukat; * azonosít képeket, alakzatokat, szókincsbeli és mondattani jellegzetességeket, a lexika jelentésteremtő szerepét megérti a lírai szövegekben; * megismeri a kompozíció meghatározó elemeit (pl. tematikus szerkezet, tér- és időszerkezet, logikai szerkezet, beszédhelyzet és változása); * felismer érzelmi tartalmakat; * sok szempontú megközelítésben elemez, értelmez különféle műfajú lírai alkotásokat és meg is tanul néhányat (pl. elégia/Csokonai Vitéz Mihály: *A Reményhez*; epigramma/Janus Pannonius: *Pannónia dicsérete*); * sok szempontú megközelítésben értelmezi, elemzi nemzeti himnuszunkat, ódáinkat (Kölcsey: *Hymnus*; Vörösmarty: *Szózat*; Petőfi: *Nemzeti* dal; memoriterek is). | *Ének-zene*: ritmusok, ritmusfajták azonosítása.  *Vizuális kultúra*: a kompozíció szerepe a festészetben, építészetben. |

|  |  |
| --- | --- |
| **Kulcsfogalmak/ fogalmak** | Óda, himnusz, elégia, dal, epigramma; verselési rendszer, rímes időmértékes verselés, rímtelen időmértékes verselés, versláb, spondeus, trocheus, trochaikus verselés, daktilus, kötött verssor, hexameter, pentameter, disztichon; rím, rímelhelyezkedés; szókép, hasonlat, megszemélyesítés, metafora; alakzat, ismétlés, párhuzam, ellentét, fokozás, szórendcsere. |

|  |  |  |
| --- | --- | --- |
| **Tematikai egység/**  **Fejlesztési cél** | **Egy korstílus – a romantika** | **Órakeret**  **6 óra** |
| **Előzetes tudás** | Petőfi Sándor néhány műve. Jellemző műfajok a 19. sz. első feléből. | |
| **A tematikai egység nevelési-fejlesztési céljai** | Az irodalmi művek megismerése során a múlt értékes törekvéseinek megbecsülése, azonosulás a máig ható értékekkel.  Ismerkedés egy korstílussal, korstílus és mű/vek összefüggéseivel. Romantikus jegyek, vonások azonosítása, megnevezése, művészeti kapcsolódások feltárása. Képesség az önálló ismeretszerzésre, digitális források használatával. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Egy korstílus – a romantika.  Egy-két szemelvény a korszak jellemző alapvetéseiről, törekvéseiről (pl. szabadság az irodalomban; új, jellegzetes műfajok; kevertség, töredékesség; romantika és népiesség).  Szemelvények Kölcsey, Vörösmarty, Petőfi korstílusra jellemző, különféle műfajú, tematikájú alkotásaiból (pl. Kölcsey: *Huszt*; Vörösmarty: *Ábránd*; Petőfi: *Egy gondolat bánt engemet…*).  Vörösmarty Mihály: Ábránd – Radnóti Miklós: Két karodban  Vörösmarty Mihály: A Guttenberg-albumba  Petőfi Sándor: Megy a juhász a szamáron – Lackfi János: Megy Béla bá Trabanton  Petőfi Sándor: Füstbement terv – Vörös István: A füstbement nyelv | A tanuló   * ismerkedik egy korstílussal, a korstílus és egy-egy mű közötti összefüggéssel; * ismerkedik a korszak irodalmi életével (pl. folyóiratok, színházi élet, irodalmi kapcsolatok); * megismeri a korszakolás nehézségeit; a romantika hátterét, esztétikai elveit, törekvéseit, ábrázolásmódját, hangnemeit; a stílus formajegyeit; * ismerkedik romantika és népiesség, romantika és reformkor összefüggésével; * jellemző műveken felismeri a legjellemzőbb romantikus jegyeket, vonásokat; * felismer zenei és képzőművészeti vonatkozásokat, kapcsolódásokat; * az önálló ismeretszerzés többféle módszerével (pl. internet, elektronikus könyvtár) is gyűjt információkat. | *Vizuális kultúra*: romantikus festmények, épületek, viseletek.  *Ének-zene*: a zenei romantika.  *Informatika*: önálló ismeretszerzés, a források azonosítása. |

|  |  |
| --- | --- |
| **Kulcsfogalmak/ fogalmak** | Műfaji fogalmak (pl. óda, epigramma, rapszódia); romantikus ellentétezés, romantikus képalkotás. |

|  |  |  |
| --- | --- | --- |
| **Tematikai egység/**  **Fejlesztési cél** | **Nagyepikai alkotás – egy Jókai-regény és a romantikus korstílus (regényelemzés)** | **Órakeret**  **8 óra** |
| **Előzetes tudás** | Regényelemzések (házi és egyéni olvasmányok). A romantikus korstílus.  Nagyepikai művek jellemzői: szerkezet, idő- és térviszonyok, cselekmény, fordulat, epizód, kitérő, késleltetés, előreutalás; szereplők rendszere; magatartásformák értékelése; vélemény megosztása. | |
| **A tematikai egység nevelési-fejlesztési céljai** | Fogékonyság a tematikai és erkölcsi megközelítésre, értékek azonosítására, megvitatására, a szereplők erkölcsi dilemmáinak, döntéseinek mérlegelésére.  Komplex képességfejlesztés: egy Jókai-regény sok szempontú megközelítése, elemzése (pl. idő- és térviszonyok, előreutalások, késleltetések, elbeszélői nézőpont, stílusjellemzők). | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Nagyepikai alkotás (regényelemzés) **‑** sok szempontú megközelítés.  Jókai Mór: *A kőszívű ember fiai* (vagy esetleg egy másik regénye, pl. *Az új* *földesúr* vagy *A jövő század regénye*) – sok szempontú megközelítés.  Tér- és időviszonyok, cselekmény, szerkezet.  Hősök, magatartásformák, erkölcsi választások – a szereplők jellemzése (egyéni állásfoglalással).  Regényműfaji változat (pl. heroikus regény, irányregény, utópia stb.).  A romantika megjelenési formái (pl. szerkezet, cselekményfordulatok, jellemek, hangnem, előadásmód).  Elemzések, értelmezések és kreatív írások.  Toposzok: bosszú, hősiesség, anya, út  Motívumok:barátság, farkas, helyettes halál, nevek, levél stb. | A tanuló egy Jókai-regényben   * azonosítja, elemzi az idő- és térviszonyokat, az előreutalásokat, késleltetéseket, epizódokat; a szereplők kapcsolatait, a cselekmény elemeit; * felismeri az elbeszélői nézőpontot, beszédhelyzetet; * műelemzés nyomán rögzíti a műfaji sajátosságokat és romantikus epika jellemzőit; * azonosítja a műben megjelenő tematikát (pl. család, szerelem, hősiesség, hazafiság, önfeláldozás); * képes a szereplők jellemzésére, tetteik minősítésére; erkölcsi választások értelmezésére és véleményezésére; * alkalmas a megjelenített értékek, erkölcsi kérdések, motivációk, magatartásformák felismerése, értelmezésére; * alkalmas az irodalmi élmény megosztására; beszámoló, ajánlás készítésére, különféle vélemények összevetésére; * képes memoriterek (prózaepikai szövegrészletek) előadására; * képes annak felismerésére és tudatosítására, hogy az elemző-értelmező olvasás elmélyíti az élmény- és tapasztalatszerzést. | *Történelem, társadalmi és állampolgári ismeretek*: a történelmi regény eseményei és a történelem.  *Földrajz*: az olvasott Jókai-regény topológiája.  *Mozgóképkultúra és médiaismeret*: Jókai-regények filmes adaptációi. |

|  |  |
| --- | --- |
| **Kulcsfogalmak/ fogalmak** | Romantikus regény; regényműfaji változat, pl. heroikus regény; romantikus hős, jellem, ábrázolásmód. |

|  |  |  |
| --- | --- | --- |
| **Tematikai egység/**  **Fejlesztési cél** | **Drámai műfajok (egy komédia)** | **Órakeret**  **8 óra** |
| **Előzetes tudás** | Dramatikus játék, dialógus, szerepjáték, dráma, színház. | |
| **A tematikai egység nevelési-fejlesztési céljai** | Drámai mű/vek közös és önálló olvasása, befogadása, feldolgozása; a műnem jellemzőinek (pl. szerkezet, jellem, szituáció, nyelv) feltárása. Képesség az epikai és a drámai történetmegjelenítés közötti hasonlóságok és eltérések azonosítására. A műben megjelenített konfliktusok, döntések felismerése és mérlegelése. A komikum mint műfajformáló minőség felismerése, formáinak megkülönböztetése. Részvétel megjelenítésben (drámajátékban), színházi előadás megbeszélésében. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Drámai műfajok ‑ egy komédia sok szempontú megközelítése  Molière: *Fösvény* (esetleg pl. *Képzelt beteg*) vagy Shakespeare egy vígjátéka vagy Szigligeti: *Liliomfi* vagy Goldoni: *Két úr* *szolgája.*  Tér- és időviszonyok, szereplők rendszere, alapszituáció, cselekmény, konfliktusok.  Drámai szerkezet.  A komikum megjelenési formái (pl. helyzet- és jellemkomikum).  Komikus jellem, jellemtípus.  W. Shakespeare: A makrancos hölgy | A tanuló   * megismeri a drámai műnem legfontosabb jellemzőit, a komédia műfaját közös és önálló olvasással, feldolgozással, műelemzéssel; * képes az epikai és a drámai történetmegjelenítés közötti hasonlóságok és eltérések azonosítására; * a drámai szerkezet, drámai jellem és nyelv néhány jellemzőjének felismerésére; * a komikum mint műfajformáló minőség felismerésére, formáinak megkülönböztetésére; * egy jellemtípus azonosítására; * képes szituációk és instrukciók értelmezésére, esetleg megjelenítésére; * alkalmas részlet megtanulására, esetleg jelenet előadására az olvasott drámai műből, valamint egy látott jelenet (színházi előadás vagy felvétele) értelmezésére. | *Dráma és tánc*: dráma és színház, a színházi megjelenítés, szituáció, jellem, díszlet, színpadi szövegmondás. |

|  |  |
| --- | --- |
| **Kulcsfogalmak/ fogalmak** | Dráma, komédia, dialógus, konfliktus, alapszituáció, helyzetkomikum, jellemkomikum, típus, jellemtípus. |

|  |  |  |  |  |
| --- | --- | --- | --- | --- |
| **Tematikai egység/**  **Fejlesztési cél** | | **A média kifejezőeszközei (1)**  **Történet és elbeszélés a mozgóképen** | | **Órakeret**  **3 óra** |
| **Előzetes tudás** | | Megfigyeli és azonosítja a különböző médiaszövegekben megjelenő egyszerű helyszín- és idő-, illetve konfliktusviszonylatokat.  Képsorozattal meg tud jeleníteni valamely egyszerű cselekményt.  Érti a rövid, egy szálon futó, történetet bemutató művekben az ok-okozati viszonyokat, azonosítja a történet idejét és helyszínét a cselekmény kezdő- és végpontját, a cselekményelemek sorrendjét.  Dramatikus szövegek és drámajátékok segítségével képes átélni mindennapi konfliktusokat. | | |
| **A tematikai egység nevelési-fejlesztési céljai** | | Annak felismerése, hogy a média nyújtotta lehetőségek közti választás erkölcsi-esztétikai felelősséget is jelent.  Az életkornak megfelelő mozgóképi (film, televízió, videó, komputerjáték, web) szövegértés képességének fejlesztése, az önálló és kritikus attitűd kialakítása, a mediális írás-olvasástudás fejlesztése.  A médiumok nyelvi apparátusára vonatkozó alapszintű tájékozottság megszerzése. | | |
| **Ismeretek/fejlesztési követelmények** | | | **Kapcsolódási pontok** | |
| Helyszín- és időviszonylatok, illetve jellemek és konfliktusviszonylatok felismerése, megfigyelése a médiaszövegekben (pl. rádióműsorban, riportban).  Átélt, elképzelt vagy hallott esemény mozgóképi megjelenítésének megtervezése az életkornak megfelelő szinten (pl. story-board, animáció, interjú alkalmazásával).  A beállítás (snitt; a kamera által rögzített folyamatos tér és idő), a jelenet (nagyobb tér és/vagy időugrások által határolt szerkezeti egység), a fordulat és epizód fogalmának magyarázata.  A korosztálynak megfelelő mozgóképi szövegeken a cselekmény- és történetszervezés, valamint az elbeszélés (narráció) megfigyelése és tudatosítása, és mindezzel összefüggésben konkrét szövegek elemzése során az expozíció, bonyodalom, lezárás már ismert fogalmainak alkalmazása.  Egyszerűbb médiaszövegek létrehozásával (pl. interjú, újságcikk, közösségi portálra készülő adatlap, önportré) a képzelőerő, kifejezőkészség fejlesztése. | | | *Vizuális kultúra*: idő- és térbeli változások megjelenítése képsorozatokkal.  *Dráma-tánc*: az alapvető fogalmak (történet, cselekmény, szándék, feszültség, konfliktus, fordulópont stb.) ismerete és alkalmazása a saját játékok értékelő megbeszélése során. | |
| **Kulcsfogalmak/**  **fogalmak** | Jellem, hős, konfliktus, cselekmény, történet, elbeszélés, narráció, expozíció, bonyodalom, lezárás, beállítás, jelenet, epizód, fordulat. | | | |

**Magyar nyelv**

**8. évfolyam**

**Óraszám: 72/év**

**2/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Beszédkészség, szóbeli szövegek megértése és alkotása** | **7** |
| **2.** | **Olvasás, szövegértés** | **2** |
| **3.** | **Írás, fogalmazás** | **2** |
| **4.** | **Helyesírás** | **9** |
| **5.** | **A nyelv szerkezete és jelentése**  ***Beszédkészség, szóbeli szövegek megértése és alkotása -2 óra***  ***Olvasás, szövegértés - 3 óra***  ***Írás, fogalmazás - 2 óra*** | **28*+7*** |
| **6.** | **A nyelv állandósága és változása**  ***Beszédkészség, szóbeli szövegek megértése és alkotása -1óra***  ***Olvasás, szövegértés -1 óra*** | **7*+2*** |
|  | **Összefoglalás, gyakorlás. ismétlés** | **8** |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Beszédkészség, szóbeli szövegek megértése és alkotása** | | **Órakeret 7 óra** |
| **Előzetes tudás** | | A beszéd zenei eszközei: dallam, hangsúly, tempó, hangerő, szünet; beszédhelyzet; nem nyelvi kifejezőeszközök: arcjáték, gesztus, testtartás, távolság, külső megjelenés.  A kommunikáció folyamata, tényezői: adó, vevő, csatorna, kód, kapcsolat, valamint a különféle beszédhelyzetekben való részvétel formái. | | |
| **A tematikai egység nevelési-fejlesztési céljai** | | A társas viselkedés szabályozásához szükséges nyelvi kompetenciák fejlesztése, a kulturált véleménynyilvánítás, vitázás alapelveinek tudatosítása, a konfliktuskezelés képességének fejlesztése.  Különféle iskolai közéleti és kisközösségi beszédhelyzetek sémái, a helyzetnek és a kommunikációs célnak megfelelő beszédmód, szókincs, nyelvi viselkedés gyakoroltatása. A magyar nyelv kiejtési sajátosságainak (hangsúly, hanglejtés) tudatosításával a nyelvi, nemzeti identitás erősítése.  A nyelvjárási változatok (pl. hangkészlet) felismertetése, az elfogadó attitűd, a másság iránti tisztelet erősítése.  A tömegkommunikáció formáinak, céljának, működési módjainak és hatásának, valamint néhány gyakoribb műfajának megismertetése. | | |
| Ismeretek/fejlesztési követelmények | | | **Kapcsolódási pontok** | |
| Kifejező, a beszéd zenei eszközeit, a nem verbális jeleket a beszédhelyzetnek megfelelően használó megnyilatkozás.  A különféle mindennapi megnyilatkozások, valamint a tömegkommunikáció üzeneteinek dekódolása.  Az érvelés alapjainak megismerése. Részvétel beszélgetésben, vitában, a saját álláspont előadása, megvédése, esetleges korrigálása a témának, a kommunikációs helyzetnek megfelelő kifejezésmóddal.  Reagálás mások véleményére kisközösségi (iskolai, családi, baráti) helyzetekben.  A közéleti kommunikáció iskolai helyzetei és műfajai: megbeszélés, vita, felszólalás, hozzászólás, rövid alkalmi beszéd, köszöntés, kiselőadás, a helyzetnek és a kommunikációs célnak megfelelő beszédmód, szókincs használata. | | | *Minden tantárgy*: felszólalás, kiselőadás, (ünnepi) beszéd, részvétel beszélgetésben, vitában.  *Vizuális kultúra*: szöveg és kép kapcsolata a vizuális médiumokban.  *Dráma és tánc:* kifejező szövegmondás dramatikus játékban.  *Ének-zene*: beszédhang, énekhang, beszédtempó, ritmus. | |
| **Kulcsfogalmak/ fogalmak** | hozzászólás, felszólalás, köszöntő, ünnepi beszéd.  Tömegkommunikáció, sajtó, rádió, televízió, internet.  Sajtóműfaj (hír, tudósítás, interjú). | | | |

|  |  |  |
| --- | --- | --- |
| **Tematikai egység/ Fejlesztési cél** | **Olvasás, szövegértés** | **Órakeret 2 óra** |
| **Előzetes tudás** | A tanult szövegértési, szöveg-feldolgozási stratégiák (átfutás, jóslás, előzetes tudás aktiválása, szintézis, szelektív olvasás stb.) alkalmazása különféle megjelenésű és típusú szövegeken. A saját szövegértési hiba felismerése, korrigálása. | |
| **A tematikai egység nevelési-fejlesztési céljai** | Szövegfeldolgozási módok, adatkeresési technikák, olvasási formák (intenzív és extenzív olvasás) megismertetése.  A kifejező szövegtolmácsolás képességének fejlesztése.  A tanulási képesség fejlesztése: adatkeresési technikák, információkezelési módok megismertetése, gyakorlati alkalmazása nyomtatott és elektronikus szövegekben.  Kritikai gondolkodás fejlesztése: az elektronikus, internetes információforrások kezelése a megbízhatóság, hitelesség szempontjából. A tömegkommunikációs szövegekben rejlő manipulációk felismerésének képességének fejlesztése.  A webes felületek nem lineáris szövegeinek olvasási sajátosságainak felismertetése, a nehézségek tudatosítása. | |

|  |  |  |
| --- | --- | --- |
| Ismeretek/fejlesztési követelmények | | **Kapcsolódási pontok** |
| A megismert szövegfeldolgozási módok gyakorlása, újabb technikák, olvasási formák megismerése (intenzív és extenzív olvasás), azok gyakorlatban történő alkalmazása.  A szöveg érzelmi-gondolati tartalmát kifejező olvasás.  A különféle szövegfeldolgozási módok (szó szerinti, kritikai, kreatív olvasás) használata elektronikus és nyomtatott, folyamatos és nem folyamatos szövegeken.  Az olvasott szöveg tartalmának és az azt kiegészítő képek, ábrák összefüggéseinek felfedése, értelmezése.  Adatkeresés technikái (szelektív olvasás, átfutás).  Az internetes adatkeresés, szöveghálók, az intertextualitás kezelése, a különböző forrásokból származó adatok megbízhatóságának és használhatóságának kérdése.  A különböző forrásból származó információk megadott szempontok szerint való összehasonlítása, kritikai következtetés levonása.  Ismeretterjesztő szövegek jellemzői és feldolgozási technikái.  Elektronikus és nyomtatott szótárhasználat. | | *Minden tantárgy*: az egyes tantárgyakban olvasott szövegek feldolgozásának tantárgyi sajátosságai.  *Informatika*: keresési ismeretek alkalmazása.  *Vizuális kultúra*: ábrák, képek, illusztrációk értelmezése. |
| **Kulcsfogalmak/ fogalmak** |  | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Írás, fogalmazás** | | **Órakeret 2 óra** |
| **Előzetes tudás** | | Adatgyűjtés, jegyzet- és vázlatkészítés különböző technikákkal. Megadott témához, problémához való célzott anyaggyűjtés (pl. adatok, példák, érvek) a könyvtár nyomtatott és elektronikus eszközeinek és forrásainak felhasználásával.  A tanult műfajokban történő önálló szövegalkotás. A fogalmazás folyamatközpontúságának alkalmazása. | | |
| **A tematikai egység nevelési-fejlesztési céljai** | | A társas kultúrában való részvételhez szükséges *írástechnikai* kompetenciák fejlesztése: az érzelmek hiteles kifejezésének képessége, a szeretetteljes emberi kapcsolatok ápolásának képessége, konfliktuskezelés képessége, udvariassági formulák ismerete, alkalmazása stb.  Néhány tömegkommunikációs műfaj jellemzőinek megismertetése, a műfaji sajátosságoknak megfelelő szövegalkotás.  Többféle jegyzetelési technika, forma elsajátíttatása, a célnak megfelelő kiválasztása, alkalmazása tanári segítséggel.  A bemutatkozás írásos formáinak megismerése, írása.  A nyilvános felületeken történő önbemutatás etikai kérdéseinek, következményeinek elemző megismerése, megvitatása. | | |
| Ismeretek/fejlesztési követelmények | | | **Kapcsolódási pontok** | |
| A kommunikációs céloknak megfelelő papíralapú és elektronikus szövegek írása. Az idézés pontos jelölése.  Néhány tömegkommunikációs műfajban való kreatív szövegalkotás (hír, interjú, riport, tudósítás).  A tanulást segítő papíralapú és számítógépes jegyzetelés gyakorlása, törekvés a legoptimálisabb egyéni forma kialakítására.  Különböző nézőpontú és műfajú szövegek alkotása: elbeszélés, jellemzés, vélemény.  Az írásban történő bemutatkozás szabályai a papíralapú és az online felületen (önéletrajz, blogbejegyzés, internetes közösségi portál). | | | *Informatika*: a szövegszerkesztő programok lehetőségei.  *Vizuális kultúra*: tipográfia ismeretek. | |
| **Kulcsfogalmak/ fogalmak** | Blog; önéletrajz. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **Helyesírás** | | **Órakeret 9 óra** |
| **Előzetes tudás** | | Alapvető helyesírási szabályok (kiejtés elve, szóelemzés eleve, hagyomány elve, egyszerűsítés) ismerete, alkalmazásuk a szövegalkotás folyamatában; önkontroll és szövegjavítás fokozatos önállósággal. | | |
| **A tematikai egység nevelési-fejlesztési céljai** | | A nyelvi tudatosság növelése: a normakövető és a normától eltérő helyesírás értelemtükröztető szerepének értelmezése. Szövegértelmezési képességek fejlesztése: a mondatfajták, a mondat szerkezeti típusainak írásjelhasználata; a szöveg központozásának, a párbeszéd és az idézetek leggyakoribb szabályainak megismertetése.  A nyelvtani ismeretek alapján megismert összetett szavak helyesírása, az értelemtükröztető rendszer megismertetése. | | |
| Ismeretek/fejlesztési követelmények | | | **Kapcsolódási pontok** | |
| A helyesírás értelemtükröztető szerepének felhasználása különféle írásbeli műfajokban.  Az írásjelek, a szöveg központozásának legfontosabb szabályai.  A párbeszéd és az idézetek (egyenes, szabad függő, függő) írásmódja.  Összetett szavak helyesírásának alapvető szabályainak megismerése, alkalmazása. | | | *Informatika*: a helyesírási ellenőrző programok.  *Vizuális kultúra*: tipográfiai ismeretek – esztétikus és célszerű íráskép. | |
| **Kulcsfogalmak/ fogalmak** | Központozás, írásjel (vessző, pont, kérdőjel, felkiáltójel, kettőspont, gondolatjel).  Egyenes, szabad függő, függő idézet. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **A nyelv szerkezete és jelentése** | | **Órakeret 28*+7* óra** |
| **Előzetes tudás** | | Szótő, toldalék: képző, jel, rag, összetett szók; alapszófajok: ige, főnév, melléknév, számnév, határozószó, névmások, igenevek: főnévi, melléknévi, határozószói igenév.  Mondatfajták típusai, használatuk. | | |
| **A tematikai egység nevelési-fejlesztési céljai** | | A nyelv szerkezetének, változó egységeinek megfigyeltetése mondat- és szövegépítő eljárásokkal.  A szóalkotási módok megismertetése. | | |
| Ismeretek/fejlesztési követelmények | | | **Kapcsolódási pontok** | |
| A mondat nyelvi funkciója, felépítése, szerkezete, mondatfajták, szövegszervező ereje.  Mondatátalakítási gyakorlatok a beszédhelyzetnek és a kommunikációs szándéknak megfelelően szóban és írásban.  A szóösszetételek típusai, jelentésük változása, helyesírási szabályai. A szóösszetétel, a szóképzés és a jelentés összefüggésének elemzése szépirodalmi és nem irodalmi szövegekben; szógyűjtés és játékos szóalkotás-képzéssel, összetétellel.  Szóösszetétel, alapszó, képzett szó, szókapcsolat megkülönböztetése. | | | *Vizuális kultúra*: vizuális kommunikáció, a vizuális közlések felépítése.  *Idegen nyelvek*: a tanult idegen nyelv szóalkotása. | |
| **Kulcsfogalmak/ fogalmak** | Összetett mondat; alárendelő és mellérendelő mondat. | | | |

|  |  |  |  |  |
| --- | --- | --- | --- | --- |
| **Tematikai egység/ Fejlesztési cél** | | **A nyelv állandósága és változása** | | **Órakeret 7*+2* óra** |
| **Előzetes tudás** | | A nyelv változó jelenség. Szótárhasználat, szókincsünk változásai. | | |
| **A tematikai egység nevelési-fejlesztési céljai** | | A mai és korábbi nyelvállapot különbségének felismertetése.  A nyelvi tudatosság fejlesztése: a nyelv állandóságának és változásának megfigyelése, értelmezése különböző régi és mai szövegeken. | | |
| Ismeretek/fejlesztési követelmények | | | **Kapcsolódási pontok** | |
| A nyelv állandóságának és változásának megfigyelése különböző régi és mai szövegeken. A nyelvi változás bizonyítékainak értelmezése különböző korokból származó írott szövegeken és irodalmi példákon.  Nyelvhasználatunk, a környezetünkben lévő nyelvváltozatok néhány jellemzőjének megfigyelése, megnevezése.  A Magyarországon élő nemzetiségek nyelve, nyelvhasználata.  A szókincs változása: régi és új szavak, kifejezések gyűjtése, összehasonlítása.  A magyar nyelv eredete (finnugor rokonság), helye a nyelvek között. Nyelvünk agglutináló (ragasztó) jellegének bizonyítékai példákkal. | | | *Történelem, társadalmi és állampolgári ismeretek*: a magyarság történetének kezdetei.  *Ének-zene*: régi és új stílusú népdalok. | |
| **Kulcsfogalmak/ fogalmak** | Nyelvváltozat, nyelvcsalád, uráli nyelvcsalád. | | | |

**Magyar irodalom**

**8. évfolyam**

**Óraszám: 72/év**

**2/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Kisepikai alkotások - prózai és verses, pl. novella, elbeszélés, kisregény, anekdota, karcolat, komikus eposz, ballada** | **13** |
| **2.** | **Nagyepikai alkotás (regényelemzés)** | **8** |
| **3.** | **Lírai és átmeneti műfajok - óda, dal, epigramma, elégia, ekloga, életkép, hangulatlíra, gondolati líra** | **17** |
| **4.** | **Stílusirányzatok a 20. század elején (klasszikus modernség)** | **6** |
| **5.** | **Nagyepikai alkotás az ifjúsági és/vagy a szórakoztató irodalom köréből – magyar vagy világirodalom, regényelemzés** | **7** |
| **6.** | **Drámai műfajok - egy tragédia és/vagy egy komédia** | **7** |
| **7.** | **A média kifejezőeszközei (2)**  **A mozgóképi és az írott sajtó szövegeinek rendszerezése** | **3** |
| **8.** | **A média társadalmi szerepe, használata**  **A média nyelve, a médiaszövegek értelmezése** | **4** |
|  | **Összefoglalás, gyakorlás, ismétlés** | **7** |

|  |  |  |
| --- | --- | --- |
| **Tematikai egység/**  **Fejlesztési cél** | **Kisepikai alkotások ‑ prózai és verses, pl. novella, elbeszélés, kisregény, anekdota, karcolat, komikus eposz, ballada** | **Órakeret**  **13 óra** |
| **Előzetes tudás** | Verses és prózaepika (néhány, már tanult műfajjal). Mese, monda, mitológiai történet, bibliai elbeszélés, novella, kisregény, anekdota, ballada.  Cselekmény, idő, helyszínek, fordulat, szereplő; szerkezet; elbeszélés, párbeszéd, leírás; magatartásformák értékelése; vélemény megosztása. | |
| **A tematikai egység nevelési-fejlesztési céljai** | Tematikus kapcsolódások, alapvető élethelyzetek, érzelmi tartalmak felismerése, erkölcsi választások értelmezése, és véleményezése (pl. indulatok, szeretet, együttérzés, segítőkészség, félelem, bizalom, hála).  Kisepikai művek műelemzései eljárásainak alkalmazása, a műelemzések alapján következtetések, általánosan érvényes megállapítások megfogalmazása. Szövegtudás megosztása kifejező előadással. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Kisepikai alkotások ‑ prózai és verses műfajok.  Novella, elbeszélés, kisregény, anekdota, karcolat, egyperces novella, komikus eposz, ballada **-** műfaji rendszerezés.  Tematikus kapcsolódások, archetipikus helyzetek felismerése (pl. gyerekkor-felnőttkor, szegénység-gazdagság, bűn-bűnhődés, házastársi kapcsolatok, hűség, kitartás, beavatás).  Kosztolányi Dezső, Móricz Zsigmond, Mikszáth Kálmán, Örkény István műveiből, valamint választható:  Petőfi Sándor: *A helység kalapácsa* – a komikus eposz műfaji sajátosságai, illetve Arany János egy balladája (pl. *Zách Klára*; *Szondi két apródja*).  Karinthy Frigyes: *Tanár úr kérem* (részletek) – házi olvasmány.  A karcolatgyűjtemény szerkezete; pár-novellák összevetése.  Kosztolányi Dezső: Omlette a Woburn  Móricz Zsigmond: Hét krajcár  Karinthy Frigyes: Találkozás egy fiatalemberrel  Mikszáth Kálmán: Péri lányok szép hajáról  Örkény István: Fiaink | A tanuló   * műelemzések során rögzíti az egyes műfajok sajátosságait is; * felismeri az epikus közlésformát, valamint a verses és a prózaforma műfajmegkötő vagy műfaj-független szerepét; * alkalmazza a művek már ismert értelmezési szempontjait (elemzi az idő- és térviszonyokat, szerkezeti megoldásokat, előreutalásokat, késleltetéseket); * felismeri az elbeszélői nézőpontot, beszédhelyzetet; * azonosítja az irodalom nagy témáit, pl. család, iskola, gyerekek és felnőttek, szegénység; * a kisepikai műfajok rendszerezésével (eredet, forma, műfaji jellemzők) összefoglalja, átismétli a négy év során megszerzett ismereteit; * képes az irodalmi élmény megosztására; * képes érzelmi tartalmak felismerésére, erkölcsi választások értelmezésére és véleményezésére, pl. indulatok, szeretet, együttérzés, segítőkészség, félelem, bizalom, hála stb.; * memoriterek (verses és prózaepikai szövegrészletek) előadására. | *Vizuális kultúra*: témák, tematikus kapcsolódások a festészetben.  *Erkölcstan*: beavatás; bűn, bűnhődés, lelkiismeret.  *Dráma és tánc*: kifejező szövegmondás, élménymegosztás. |

|  |  |
| --- | --- |
| **Kulcsfogalmak/ fogalmak** | Kisepika, anekdota, novella, egyperces novella, komikus eposz, szerkezet, időrend, elbeszélői nézőpont, beszédhelyzet. |

|  |  |  |
| --- | --- | --- |
| **Tematikai egység/**  **Fejlesztési cél** | **Nagyepikai alkotás ‑ regényelemzés** | **Órakeret**  **8 óra** |
| **Előzetes tudás** | Regények, regényműfaj-változatok. Regényelemzések.  Nagyepikai alkotások közlésformái. | |
| **A tematikai egység nevelési-fejlesztési céljai** | Az emberismeret, az önismeret fejlesztése: képesség a szereplők jellemzésére, tetteik minősítésére; alapvető emberi helyzetek, erkölcsi választások értelmezésére, megbeszélésére, véleményezésére.  Nagyepikai alkotások elolvasása, több szempontú megközelítése, feldolgozása, a narráció sajátosságainak megbeszélése, megvitatása. Az irodalmi nagy témáinak felismerése, azonosítása pl. szülő és gyerek, gyerekek és felnőttek, iskola és nevelés; beavatás, próbatételek, szerelem. Az emberismeret, az önismeret fejlesztése: képesség a szereplők jellemzésére, tetteik minősítésére; alapvető emberi helyzetek, erkölcsi választások értelmezésére és megbeszélésére, véleményezésére. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Nagyepikai alkotás – egy regény sok szempontú megközelítése.  Pl. Tamási Áron: *Ábel a rengetegben* vagy Szabó Magda: *Abigél* vagy Móricz Zsigmond: *Légy jó mindhalálig* (vagy egy másik regénye, pl. *Pillangó*, *Árvácska*) vagy Gárdonyi Géza: *A láthatatlan ember* vagy egy kortárs magyar vagy világirodalmi alkotás.  Tér- és időviszonyok, cselekmény, szerkezet, elbeszélői nézőpont, hangnem, ábrázolásmód.  Hősök, tettek, magatartásformák – a szereplők jellemzése (egyéni állásfoglalással).  Regényműfaji változat (pl. fejlődésregény, történelmi regény, példázatos regény).  Elemzések, értelmezések és kreatív írások. | A tanuló nagyepikai alkotás(ok)ban   * azonosítja, elemzi az idő- és térviszonyokat, a narráció sajátosságait (az elbeszélés és a történet időrendje, előreutalások, késleltetések); a műfaji változatot; * felismeri az elbeszélői nézőpontot, beszédhelyzetet; * azonosítja az irodalom nagy témáit, pl. szülő és gyerek, gyerekek és felnőttek, iskola és nevelés; beavatás, próbatételek, szerelem.   A tanuló   * képes a szereplők jellemzésére, tetteik minősítésére; alapvető emberi helyzetek, erkölcsi választások értelmezésére és megbeszélésére, véleményezésére; * felidézi és rendszerezi az olvasott, feldolgozott regényeket (összefoglalás); * képes az irodalmi élmény megosztására, olvasmányainak ajánlására; * alkalmas az önálló olvasmányválasztás indoklására; * memoriterek (prózaepikai szövegrészletek) előadására. | *Történelem, társadalmi és állampolgári ismeretek*: nagyepikai alkotások társadalomképe.  *Erkölcstan:* hősök, tettek, magatartásformák értelmezése.  *Mozgóképkultúra és médiaismeret:* nagyepikai alkotások filmes feldolgozásai és hatásuk. |

|  |  |
| --- | --- |
| **Kulcsfogalmak/ fogalmak** | Elbeszélői nézőpont, hangnem, ábrázolásmód; fejlődésregény, humor, példázat / parabola, történelmi regény. |

|  |  |  |
| --- | --- | --- |
| **Tematikai egység/**  **Fejlesztési cél** | **Lírai és átmeneti műfajok, műtípusok ‑ óda, dal, epigramma, elégia, ekloga, életkép, tájlíra, hangulatlíra, gondolati líra** | **Órakeret**  **17 óra** |
| **Előzetes tudás** | Lírai műnem. Dal, óda, himnusz, elégia, epigramma.  Poétikai és verstani alapfogalmak. | |
| **A tematikai egység nevelési-fejlesztési céljai** | Annak felismerése, hogy líra különböző műfajai az emberi érzelmek, erkölcsi döntések átélésének és a velük való azonosulás lehetőségét teremtik meg.  Az alapvető lírai műfajok sajátosságainak (pl. beszédhelyzet, megszólított; tematika, motívumok, műfaji és tematikus kapcsolatok) felismerése különböző korok alkotóinak művei alapján. A ritmusérzék, a belső hallás fejlesztése. Szövegértési és szövegelemző képességek fejlesztése: alakzatok, képek azonosítása, a jelentésteremtő szerep elemzése, a kompozíció meghatározó elemeinek értelmezése, az érzelmi intelligencia, az empátia fejlesztése, az érzelmi tartalmak megértése révén. Szövegelemzések, értelmezések sok szempontú megközelítésben. A szöveghű, kifejező szövegmondás fejlesztése.  Képesség a reklám, a popzene új szóbeli költészetének értelmezésére, közműveltségi helyének, szerepének megértésére. | |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Lírai és átmeneti műfajok, műtípusok, pl. óda, dal, epigramma, elégia, ekloga, életkép, tájlíra, hangulatlíra, gondolati líra ‑ műfaji rendszerezés**.**  Tematikus, motivikus kapcsolódások felismerése (a műválasztás felölel alapvető lírai témákat, pl. természet, évszakok és napszakok, szülőföld, haza, család, szerelem, háború, szabadság, öntudat, költősors, költészet / ars poetica).  Verstani, poétikai fogalmak rendszerezése.  Szemelvények Ady Endre, Arany János, Csokonai Vitéz Mihály, Janus Pannonius, József Attila, Kölcsey Ferenc, Petőfi Sándor, Radnóti Miklós (*Nem tudhatom*), Szabó Lőrinc, Vörösmarty Mihály, Weöres Sándor műveiből és kortárs magyar lírai alkotásokból.  Szemelvények a reklám és a popzene új szóbeli költészetéből.  A fogalmi háló a választott művekhez kapcsolódik.  Arany János: A rab gólya  Ady Endre: Párisban járt az Ősz  Babits Mihály:Messze, messze…  Juhász Gyula: Tápai lagzi  Zelk Zoltán: Hajnali vendég  Pilinszky János: Francia fogoly  Adamis Anna: Ha a csend beszélni tudna  Cseh Tamás: Csönded vagyok, Budapest | A tanuló   * elemzi az alapvető lírai műfajok sajátosságait különböző korok alkotóinak művei alapján, értelmezi néhány lírai mű beszédhelyzetét, a megszólító-megszólított viszony néhány jellegzetes típusát; * azonosítja a művek tematikáját, meghatározó motívumait; felfedez műfaji és tematikus-motivikus kapcsolatokat; * elemzi a zenei és ritmikai eszközök típusait, felismeri funkciójukat, hangulati hatásukat; * elemzi a képeket, alakzatokat, szókincsbeli és mondattani jellegzetességeket, a lexika jelentésteremtő szerepét megérti a lírai szövegekben; * elemzi a kompozíció meghatározó elemeit (pl. tematikus szerkezet, tér- és időszerkezet, logikai szerkezet, beszédhelyzet és változása); * elemzi a művekből feltáruló érzelmi tartalmakat; * sok szempontú megközelítésben elemez, értelmez különféle műfajú lírai alkotásokat és meg is tanul néhányat (Ady Endre, József Attila, Kosztolányi Dezső, Weöres Sándor egy-egy művét, Radnóti Miklós *Nem tudhatom* című alkotását és kortárs magyar szerzők néhány költeményét; * rendszerezi műfajelméleti, verstani, poétikai ismereteit (ismétléssel is); * ismerkedik a reklám és a popzene új szóbeli költészetével, illetve ennek helyével, szerepével, hatásával a közműveltségben. | *Ének-zene:* dallam- és ritmusvariációk; énekelt versek, ritmushatások; a rockzene néhány jellemzője.  *Dráma és tánc*: kifejező szövegmondás.  *Társadalomismeret; mozgóképkultúra és médiaismeret:* a reklámeszközök és hatásuk. |

|  |  |
| --- | --- |
| **Kulcsfogalmak/ fogalmak** | Óda, himnusz, elégia, dal, epigramma, ekloga, verselési rendszer, rímes és rímtelen időmértékes verselés, versláb, spondeus, trocheus, trochaikus verselés, daktilus, kötött verssor, hexameter, pentameter, disztichon, rím, rímelhelyezkedés, alliteráció; szókép, hasonlat, megszemélyesítés, metafora, alakzat, ismétlés, párhuzam, ellentét, fokozás, figura etymologica, inverzió. |

|  |  |  |
| --- | --- | --- |
| **Tematikai egység/**  **Fejlesztési cél** | **Stílusirányzatok a 20. század elején (klasszikus modernség)** | **Órakeret**  **6 óra** |
| **Előzetes tudás** | A romantika mint az utolsó egységes korstílus.  Ady, Kosztolányi (vagy más, korszakbeli szerző) egy-két műve. | |

|  |  |
| --- | --- |
| **A tematikai egység nevelési-fejlesztési céljai** | Annak megértése, hogy egy korszak sokféle módon vet fel erkölcsi és esztétikai kérdéseket, és sokféle műformában és hangnemben felelhet a problémákra.  Megismerkedés egy korszak irodalmi életével és stílusirányzataival – pl. impresszionizmus, szimbolizmus, szecesszió –, az irányzatok és egy-egy mű összefüggésével. A stíluselemzési képességek fejlesztése. Az önálló ismeretszerzés, könyvtárhasználat és forráskezelés támogatása. A regionális és helyi kötődések elmélyítése a korszak irodalmi, művészeti, kulturális emlékeinek, emlékhelyeinek azonosításával. |

|  |  |  |
| --- | --- | --- |
| Ismeretek | Követelmények | **Kapcsolódási pontok** |
| Stílusirányzatok a 20. század elején (klasszikus modernség).  Az impresszionizmus, szimbolizmus, szecesszió stílus- és formajegyei.  Jellemző művek, ábrázolásmódok pl. Ady, Babits, Juhász Gyula, Tóth Árpád műveiből.  Tóth Árpád: Körúti hajnal  Juhász Gyula: Magyar táj, magyar ecsettel  Kosztolányi Dezső: Mostan színes tintákról álmodom, az iskolában, Őszi reggeli  Ady Endre: Jó Csönd-herceg előtt, A magyar Ugaron, A Tisza-parton – ASzajna partján | A tanuló megismerkedik   * egy korszak stílusirányzatai­val – pl. impresszionizmus, szimbolizmus, szecesszió –, az irányzatok és egy-egy mű összefüggésével; * ismerkedik a korszak irodalmi életével (pl. a *Nyugat* szerepe, hatása; irodalmi kapcsolatok); * megismeri a korszakolás nehézségeit; * az irányzatok főbb esztétikai elveit, törekvéseit, ábrázolásmódját, stílus- és formajegyeit (szimbólum­használat és szimbolizmus megkülönböztetésével); * jellemző műveken felismeri az irányzatok jellegzetes­ségeit, főbb vonásait; * az önálló ismeretszerzés többféle módszerével (pl. internet, elektronikus könyvtár stb.) is gyűjt információkat; * keres a korszakhoz regionális és helyi kulturális kötődéseket (bármely művészeti ágból, pl. festészet, szobrászat, építészet is). | *Történelem, társadalmi és állampolgári ismertek:* a korstílusok művelődéstörténeti, életmódbeli vonatkozásai.  *Vizuális kultúra*: stílusirányzatok a 20. század elején. |

|  |  |
| --- | --- |
| **Kulcsfogalmak/ fogalmak** | Impresszionizmus, szimbolizmus, szecesszió, szinesztézia, allegória, szimbólum, összetett költői kép. |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **Nagyepikai alkotás az ifjúsági és/vagy a szórakoztató irodalom köréből ‑ magyar vagy világirodalom, regényelemzés** | | | **Órakeret**  **7 óra** |
| **Előzetes tudás** | | Regényelemzések (legalább 5–6, korábban közösen, részletesen értelmezett nagyepikai alkotás tapasztalatai). Témák, hősök, műfaji változatok. | | | |
| **A tematikai egység nevelési-fejlesztési céljai** | | A szociális képességek, az önismeret, az empátia, az erkölcsi tudatosság fejlesztése. Műmegközelítési, műelemzési eljárások alkalmazása, a személyes irodalmi élmények megosztása, olvasmányválasztás önálló indoklása. Megbeszélésekben a tetszés- vagy véleménynyilvánítás árnyaltabb nyelvi formáinak alkalmazása, az eltérő ízlésítéletek különbözőségének megértése. A szórakoztató irodalom, a populáris irodalom egyes alkotásainak, különféle filmes feldolgozásoknak esztétikai szempontú, kritikus értékelése. | | | |
| Ismeretek | | | Követelmények | **Kapcsolódási pontok** | |
| Nagyepikai alkotás az ifjúsági és/vagy a szórakoztató irodalom köréből – egy magyar vagy világirodalmi regény sok szempontú megközelítése.  A népszerű irodalom műfajai (pl. ifjúsági, bűnügyi, fantasztikus regény, kalandregény, sci-fi), megoldásai, hatása; hangnemei (pl. humoros regény), formái (pl. naplóregény, levélregény).  Pl. Golding: *A Legyek Ura* / Salinger: *Zabhegyező /* Rejtő Jenő egy műve / Verne egy műve / egy klasszikus bűnügyi regény.  A fogalmi háló a választott művekhez kapcsolódik.  Karinthy Ferenc: Budapesti ősz  Rejtő Jenő: Piszkos Fred, a kapitány  Ken Kesey: Száll a kakukk fészkére  Arthur Conan Doyle: A sátán kutyája  Agatha Christie: Tíz kicsi néger | | | A tanuló   * tudja alkalmazni a művek megközelítésének (korábban gyakorolt) lehetőségeit; * képes az irodalmi élmény megosztására, olvasmányai­nak ajánlására; * alkalmas az önálló olvas­mányválasztás indoklására; * képes memoriterek (próza­epikai szövegrészletek) előadására; * tud tájékozódni erkölcsi kérdésekben, és ezt igényli is; megérti az igazság és nézőpont, a személyes és a közösségi igazság konfliktusát; * képes az önálló műbefogadás mind teljesebb élményére, a hatás feldolgozására (csoportos beszélgetésben való részvétellel és egyéni szövegalkotással egyaránt); * képes a tetszés- vagy véleménynyilvánítás árnyaltabb nyelvi formáinak alkalmazására, az eltérő ízlésítéletek különbözősé­gének megértésére; * képes a szórakoztató irodalom, a populáris irodalom egyes alkotásainak, különféle filmes feldolgozá­soknak esztétikai szempontú, kritikus értékelésére. | *Társadalomismeret*: a bűnügyi regények társadalomképe.  *Vizuális kultúra; Ének-zene*: a populáris kultúra műfajai, jellemzői.  *Mozgóképkultúra* és m*édiaismeret:* filmtípusok, műsortípusok (pl. sci-fi; krimi). | |
| **Kulcsfogalmak/ fogalmak** | Népszerű irodalom, bűnügyi történet, kalandregény, fantasztikus regény, tudományos-fantasztikus irodalom, humoros hangnem. | | | | |

|  |  |  |
| --- | --- | --- |
| **Tematikai egység/**  **Fejlesztési cél** | **Drámai műfajok ‑ egy tragédia és/vagy egy komédia** | **Órakeret**  **7 óra** |
| **Előzetes tudás** | A drámai műnem, drámai szerkezet, drámai jellem, jellemtípusok. | |
| **A tematikai egység nevelési-fejlesztési céljai** | A drámában megjelenített konfliktusok, erkölcsi választások mérlegelése és értékelése, azonosulás a műben megjelenített pozitív értékekkel, magatartásokkal.  Drámai mű/vek közös és önálló olvasása, befogadása, feldolgozása; a műnem jellemzőinek (pl. szerkezet, jellem, szituáció, nyelv) feltárása. Képesség drámai hősök jellemzésére, kapcsolataik, konfliktusaik elemzésére. A tragikum/komikum mint műfajformáló minőség megértése, műbeli megjelenési formáinak felismerése. Különféle dramatikus formák kipróbálása révén (pl. helyzetgyakorlat, stílusgyakorlat, dramatikus improvizáció) az empatikus készségek fejlesztése. | |

|  |  |  |  |
| --- | --- | --- | --- |
| Ismeretek | | Követelmények | **Kapcsolódási pontok** |
| Drámai műfajok ‑ egy tragédia és/vagy egy komédia sok szempontú megközelítése.  Shakespeare: *Romeo és Júlia*  (vagy egy Shakespeare-komédia vagy Gogol: *A revizor*).  Tér- és időviszonyok, szereplők rendszere, alapszituáció, cselekmény, konfliktusok. Drámai szerkezet.  A meghatározó minőség szerepe (tragikus/komikus cselekmény; tragikus/komikus hős).  Hősök (egyéni és tipikus vonások).  Tragikus bukás, értékveszteség/komikus lelepleződés.  W. Shakespeare: Vízkereszt, vagy amit akartok/ Szentivánéji álom  Moliére: Képzelt beteg | | A tanuló   * felismeri és elemzi a drámai műnem főbb jellemzőit, a választott alkotás műfaját közös és önálló olvasással, feldolgozással, műelemzéssel; * elemzi a drámai szerkezet, drámai jellem és nyelv néhány jellemzőjét; * felismeri a tragikumot/komikumot mint műfajformáló minőséget, elemzi a műbeli megjelenési formáit; * tudja jellemezni a drámai hősöket, elemezni kapcsolataikat, konfliktusaikat; * képes szituációk és instrukciók értelmezésére, esetleg megjelenítésére; * tud elemezni és értelmezni egy látott jelenetet (színházi előadás vagy felvétele); * alkalmas egy szövegrészlet megt,ulására, jelenet előadására az olvasott drámai műből vagy annak alapján; * különféle dramatikus formák kipróbálása révén (pl. helyzetgyakorlat, stílusgyakorlat, dramatikus improvizáció) fejlődik empatikus készsége. | *Dráma és tánc*: dráma és színház; a tragikus, a komikus minőség megjelenítése; színházi előadás elemzése, értékelése.  *Erkölcstan*: tragikus/komikus történés, cselekmény; érték, értékveszteség. |
| **Kulcsfogalmak/ fogalmak** | Dráma, komédia, tragédia, komikum, tragikum, dialógus, konfliktus, alapszituáció, drámai nyelv, drámai jellem. | | |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | **A média kifejezőeszközei (2)**  **A mozgóképi és az írott sajtó szövegeinek rendszerezése** | | **Órakeret**  **3 óra** |
| **Előzetes tudás** | Az egyes médiumokban megjelenő médiaszövegek közötti különbségek érzékelése, médiaszövegek fikciós vagy dokumentum jellegének megfigyelése. | | |
| **A tematikai egység nevelési-fejlesztési céljai** | Annak belátása, a mozgóképi és írott szövegek közti választás erkölcsi-esztétikai mérlegelést és értékelést igényel.  Az életkornak megfelelő mozgóképi (film, televízió, videó, komputerjáték, web) szövegértés képességének fejlesztése, önálló és kritikus attitűd kialakítása, a mediális írás-olvasástudás fejlesztése.  A médiumok nyelvi apparátusára vonatkozó alapszintű tájékozottság megszerzése.  A tudatos szövegválasztás képességének fejlesztése. | | |
| **Ismeretek/fejlesztési követelmények** | | **Kapcsolódási pontok** | |
| Annak tudatosítása és próbája, hogy noha a mozgóképi szövegeknek nincs minden szövegre alkalmazható osztályozása, a filmek értelmezését, elemzését segíti a rendszerezés néhány alapszempontja (a valóságanyag természete, dokumentumfilm-fikció; az alkotói szándék és nézői elvárás – műfajfilm, szerzői film).  A szerzői és a műfajfilm néhány meghatározó jellemzőjének meghatározása (a nézők számára ismerős témák, szériaszerű filmalkotások, könnyen befogadható ábrázolási konvenciók, illetve a személyesebb, a szerzővel azonosítható eredeti formanyelv használata).  A meghatározó sajtóműfajok felismerése, alapvető jellemzőik tudatosítása (tudósítás, riport, publicisztika, kritika). | | *Ének-zene*: zenei stílusok, műfajok ismerete ‑ dal, kánon, kórusmű, szimfónia, más hangszeres és zenekari művek, opera.  *Dráma és tánc*: alapvető tánctípusok, táncstílusok és kísérőzenéjük azonosítása, mozgás- vagy mozgásszínházi formák megkülönböztetése | |

|  |  |  |
| --- | --- | --- |
|  | | *Vizuális kultúra*: Képzőművészeti ágak, az építészet, a design főbb jellemzőinek ismerete. |
| **Kulcsfogalmak/ fogalmak** | Dokumentum, fikció, műfaji, western, sci-fi, melodráma, burleszk, thriller; szerzői, ábrázolási konvenció; tudósítás, riport, kritika, publicisztika. | |

|  |  |  |  |  |
| --- | --- | --- | --- | --- |
| **Tematikai egység/**  **Fejlesztési cél** | | **A média társadalmi szerepe, használata**  **A média nyelve, a médiaszövegek értelmezése** | | **Órakeret**  **4 óra** |
| **Előzetes tudás** | | A médiaszövegek emberek által mesterségesen előállított tartalmak.  A médiaszövegek elemi szövegalkotó kódjainak, kifejező eszközeinek ismerete. A metafora és a metonímia felismerése, alkalmazása.  A hírműfajhoz kapcsolódó meghatározó tevékenységek (pl. újságíró, fotóriporter) ismerete. | | |
| **A tematikai egység nevelési-fejlesztési céljai** | | Annak belátása, hogy a média nagyfokú társadalmi szerepet játszik; a szerep megítéléséhez elvi-erkölcsi alapon nyugvó mérlegelés szükséges.  A média, kitüntetetten az audiovizuális média és az internet társadalmi szerepének, működési módjának tisztázása.  Alapszintű, a média művelődéstörténetére vonatkozó tájékozottság megszerzése, a naiv fogyasztói szemlélet átértékelése.  Önálló és kritikus attitűd kialakítása, a kritikai médiatudatosság fejlesztése.  A résztvevő és aktív állampolgári szerep elsajátítása, kritikai képességek fejlesztése. | | |
| **Ismeretek/fejlesztési követelmények** | | | **Kapcsolódási pontok** | |
| Annak felismerése, hogy a médiaszövegek megformálásához („írásához”) és megértéséhez („olvasásához”) az adott médiumra vonatkozó nyelvismeretre van szükség, és a tömegkommunikáció médiumai más- és más jelrendszert, kódokat használnak írott, szimbolikus –, például egy képen látható tárgy – és technikai –, például a kameramozgás – kódokat).  Annak tudatosítása, hogy a technikai úton rögzített képeket (is) alkalmazó kommunikáció sajátossága, hogy a képeken, mozgóképeken látható formáknak, motívumoknak nincs pontosan meghatározott értelme – a jelentés nagymértékben függ a befogadótól.  A mágikus gondolkodás fogalmának vizsgálata, meghatározása (a tárgyak képének azonosítása az ábrázolttal, a kép és a valóság öntudatlan azonosítása).  Annak felismerése, hogy míg a művek esetében a befogadó a szerző által megjelenített cselekményvilág eseményeiből maga konstruálja a történetet, a média direkt értelmezési kereteket kínál a fogyasztónak a közrebocsátott történetjavaslatok értelmezésére.  Kérdések és állítások megfogalmazása a mediatizált kommunikáció egyirányú és/vagy interaktív jellegével kapcsolatban.  Annak megismerése és aktuális médiaesemények feldolgozásával tudatosítása, miért és hogyan érvényesül a médiában a sztereotip megfogalmazás kényszere, milyen veszélyekkel járhat mindez.  A nemeknek, foglalkozásoknak, életmódmintáknak, kisebbségeknek a tapasztalati valóságtól eltérő megjelenítésének felismerése a médiában, annak tudatosítása, hogy a médiaszövegek a közösség kulturális képviselői (reprezentánsai).  A sztereotípia és a reprezentáció fogalmának meghatározása, annak érzékelése, miért problematikus hogy a világ nem olyan módon jelenik meg a médiában, mint a tapasztalati valóságban.  Élmények és tapasztalatok összevetése a média által közvetített, megjelenített világokkal (pl. hírműsorok, talk-showk, reality-showk, életmód magazinok, közösségi portálok alapján az azonosságok és az eltérések megfigyelése, megbeszélése).  Azonos események eltérő megfogalmazásainak összevetése, ésszerű indoklás az egyszerűbb reprezentációk különbözőségeire (érdekek, nézőpontok, politikai és gazdasági érintettség), illetve műfaji, nyelvi különbségek feltárása a hírműsorokban, hírportálokon, napisajtóban). | | | *Történelem, társadalmi és állampolgári ismeretek*: a médiumok hírei és a környezetben tapasztalt valóság összehasonlítása.  *Informatika*: algoritmus kódolása a számítógép számára egyszerű programozási nyelven. | |
| **Kulcsfogalmak/**  **fogalmak** | Szimbolikus kód, technikai kód, mágikus gondolkodás, értelmezési keret, egyirányú kommunikáció, interaktív kommunikáció, sztereotípia, reprezentáció. | | | |

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanuló képes a kulturált szociális érintkezésre, eligazodik és hatékonyan részt vesz a mindennapi páros és csoportos kommunikációs helyzetekben, vitákban. Figyeli és tudja értelmezni partnerei kommunikációs szándékát, nem nyelvi jeleit.  Képes érzelmeit kifejezni, álláspontját megfelelő érvek, bizonyítékok segítségével megvédeni, ugyanakkor empatikusan képes beleélni magát mások gondolatvilágába, érzelmeibe, megérti mások cselekvésének mozgatórugóit.  Képes a különböző megjelenésű és műfajú szövegek globális (átfogó) megértésére, a szöveg szó szerinti jelentésén túli üzenet értelmezésére, a szövegből információk visszakeresésére.  Össze tudja foglalni a szöveg tartalmát, tud önállóan jegyzetet és vázlatot készíteni. Képes az olvasott szöveg tartalmával kapcsolatos saját véleményét szóban és írásban megfogalmazni, állításait indokolni.  Ismeri és a törekszik a szövegalkotásban a különböző mondatfajták használatára. Alkalmazza az írásbeli szövegalkotásban a mondatvégi, a tagmondatok, illetve mondatrészek közötti írásjeleket. A helyesírási segédkönyvek segítségével jártas az összetett szavak és gyakoribb mozaikszók helyesírásában.  Ismeri a tömegkommunikáció fogalmát, legjellemzőbb területeit.  Képes a könnyebben besorolható művek műfaji azonosítására, 8–10 műfajt műnemekbe tud sorolni, és a műnemek lényegét meg tudja fogalmazni. A különböző regénytípusok műfaji jegyeit felismeri, a szereplőket jellemezni tudja, a konfliktusok mibenlétét fel tudja tárni. Felismeri az alapvető lírai műfajok sajátosságait különböző korok alkotóinak művei alapján (elsősorban 19–20. századi alkotások). Felismeri néhány lírai mű beszédhelyzetét, a megszólító-megszólított viszony néhány jellegzetes típusát, azonosítja a művek tematikáját, meghatározó motívumait. Felfedez műfaji és tematikus-motivikus kapcsolatokat, azonosítja a zenei és ritmikai eszközök típusait, felismeri funkciójukat, hangulati hatásukat. Azonosít képeket, alakzatokat, szókincsbeli és mondattani jellegzetességeket, a lexika jelentésteremtő szerepét megérti a lírai szövegekben, megismeri a kompozíció meghatározó elemeit (pl. tematikus szerkezet, tér- és időszerkezet, logikai szerkezet, beszédhelyzet és változása). Konkrét szövegpéldán meg tudja mutatni a mindentudó és a tárgyilagos elbeszélői szerep különbözőségét, továbbá a közvetett és a közvetlen elbeszélésmód eltérését. Képes a drámákban, filmekben megjelenő emberi kapcsolatok, cselekedetek, érzelmi viszonyulások, konfliktusok összetettségének értelmezésére és megvitatására. Az olvasott, megtárgyalt művek erkölcsi kérdésfeltevéseire véleményében, erkölcsi ítéleteiben, érveiben tud támaszkodni.  Képes egyszerűbb meghatározást megfogalmazni a következő fogalmakról: novella, rapszódia, lírai én, hexameter, pentameter, disztichon, szinesztézia, szimbólum, tragédia, komédia, dialógus, monológ. Képes néhány egyszerűbb meghatározás közül kiválasztani azt, amely a következő fogalmak valamelyikéhez illik: fordulat, retorika, paródia, helyzetkomikum, jellemkomikum. Az ismertebb műfajokról tudja az alapvető információkat.  Képes művek, műrészletek szöveghű felidézésére.  Képes beszámolót, kiselőadást, prezentációt készíteni és tartani különböző írott és elektronikus forrásokból, kézikönyvekből, atlaszokból/szakmunkákból, a témától függően statisztikai táblázatokból, grafikonokból, diagramokból.  Tisztában van a média alapvető kifejezőeszközeivel, az írott és az elektronikus sajtó műfajaival. Ismeri a média, kitüntetetten az audiovizuális média és az internet társadalmi szerepét, működési módjának legfőbb jellemzőit. Kialakul benne a médiatudatosság elemi szintje, az önálló, kritikus attitűd. |